钦定古今图书集成/方舆汇编/边裔典/第021卷 > 元一
## 钦定古今图书集成/方舆汇编/边裔典/第021卷 > 元一

### 世祖中统元年立高丽世子倎为国王以兵卫送归国

按《元史世祖本纪》，中统元年春三月辛卯，陕西宣抚
使廉希宪言，“高丽国王尝遣其世子倎入觐，会宪宗
将兵攻宋，倎留三年不遣。今闻其父已死，若立倎，遣
归国，彼必怀德于我，是不烦兵而得一国也。”帝是其
言，改馆倎，以兵卫送之，仍赦其境内。夏四月己亥，诏
谕高丽国王王倎，仍归所俘民及其逃户，禁边将勿
擅掠。六月，高丽国王王倎遣其子永安公僖、判司宰
事韩即来贺即位，以国王封册、王印及虎符赐之。
按《高丽本传》：世祖中统元年三月，㬚卒，命倎归国为
高丽国王，以兵卫送之，仍赦其境内。制曰：“我太祖皇
帝肇开大业，圣圣相承，代有鸿勋，芟夷群雄，奄有四
海，未尝专嗜杀也。凡属国列侯，分茅锡土，传祚子孙
者，不啻万里，孰非向之勍敌哉？”观乎此，则祖宗之法，
不待言而彰彰矣。今也，普天之下，未臣服者，惟尔国
与宋耳。宋所恃者长江，而长江失险；所藉者川广，而
川广不支。边戍自彻其藩篱，大军已驻乎心腹。鼎鱼
幕燕，亡在旦夕尔。初世子奉币纳款，束身归朝，含哀
请命，良可矜悯。故遣归“国，完复旧疆，安尔田畴，保尔
室家，弘好生之大德，捐宿构之细故也。”用是已尝戒
敕边将，敛兵待命。东方既定，则将回戈于钱塘。迨馀
半载，乃知尔国内乱渝盟，边将复请戒严，此何故也？
以谓果内乱耶？权臣何不自立而立世孙？以谓传闻
之误耶？世子何不之国而盘桓于境上也？岂以世子
之归愆“期，而左右自相猜疑，私忧过计而然耶？重念
岛屿残民，久罹涂炭；穷兵极讨，殆非本心。且御失其
道，则天下狙诈咸作敌；推赤心置人腹中，则反侧之
辈自安矣。悠悠之言，又何足校！申命边阃，断自予衷。
无以《逋逃》间执政，无以《飞语》乱定盟。惟事推诚，一切
勿问。宜施旷荡之恩，一新遐迩之化。”自尚书“《金仁隽》
以次，中外枝党，官吏军民。圣旨到日已前，或有首谋
内乱，旅拒王师，已降附而还叛，因仇雠而擅杀，无所
归而背主亡命，不得已而随众胁从。应据国人，但曾
犯法，罪无轻重，咸赦除之。世子其趣装命驾，归国知
政，解仇释憾，布德施恩。缅惟疮痍之民，正在抚绥之
日”，出彼沧溟，宅于平壤，卖刀“剑而买牛犊，舍干戈而
操耒耜。凡可援济，毋惮勤劳。苟富庶之有征，冀礼义
之可复。亟正疆界，以定民心，我师不复逾限矣。大号
一出，朕不食言。复有敢踵乱犯上者，非干尔主，乃乱
我典刑。国有常宪，人得诛之。於戏，世子其王矣！往钦
哉！恭承丕训，永为东藩，以扬我休命。”四月，复降旨谕
倎曰：“朕祗若天命，获承祖宗休烈，仰惟覆焘，一视同
仁，无遐迩小大之间也。以尔归款，既册为王还国，今
得尔与边将之书，因知其上下之情，朕甚悯焉。”倎求
出水就陆，免军马侵扰，还被虏及逃民，皆从之。诏班
师，乃赦其境内。六月，倎遣其子永安公僖、判司宰事
《韩即》入贺即位，以国王封册、王印及虎符赐之。是月，
又下诏抚谕之。

按《朝鲜史略》，“元宗顺孝王，讳德，字日新，旧讳倎，高宗
长子。母安惠太后柳氏。以太子入朝蒙古。高宗薨，明
年还国，即位元年。”〈宋景定元年即蒙古世祖中统元年〉太孙。以判礼宾
省事罗得璜为济州副使。州人语曰：“昔经小盗，今遇
大盗。”言前守宋佋坐赃免。时又有知天文而拜太学
博士者，能暴虎而为侍御医者，人嘲之曰：“占星太学
博，捉虎侍御医。”太子倎自蒙古还，即位于康安殿。初，
太子自燕京赴宪宗行在，过京兆、潼关中，主者迎至
华清宫，请浴温泉。太子曰：“此唐明皇所尝御者，虽异
世人臣，安敢亵乎？”闻者叹其知礼。门下侍郎、平章事
致仕崔滋卒。初，滋名安，崔怡尝品第朝士，手疏屏风，
当铨注辄考阁而叙之，滋名在下，故十年不调。一日，
怡谓李奎报曰：“谁可继公文秉者？”对曰：“有论学崔安
者及第，金坵其次也。”怡乃试才。时李儒、李百顺、河千
旦、李咸、任景萧皆有文名。怡欲试才，令制书表使奎
报第之。凡十选，滋五魁五副，遂超擢代奎，报掌文柄。
《金仁俊》等举义反正，滋时为冢宰，以清严镇俗。太傅
少卿张季烈等还自蒙古主忽必烈曰：“朕即祚后，尔
国最先，来贺，朕甚喜焉。”赐衣帛。王聚宫女于水房，淫
纵无节，御史大夫《金仁俊》移置水房于外。判卫尉事河千日卒。《千旦》善属文，事大表笺多出于手，命营假
阙于《三郎城》及《神泥洞》。王问延基之地于术士白胜
贤，胜贤请创阙以试其验，王疾薨。时太子倎入蒙古
未还，大将军《金仁俊》初欲立《安庆公》，卒从两府议，奉
太孙谌入大内，权监国事。诸公臣畋于江外，置酒张
乐达曙。时国恤未终。济州副使《金之锡》蠲豆、马之贡。
济州旧俗，凡男年十五以上者，岁贡豆一斛，衙门吏
数百人，各岁贡马一匹，之锡并蠲之，政清如水，吏民
怀服。先是，有庆世封者亦以清白称，州人曰：“前有世
封，后有之锡。”〈按太孙谌元史作愖〉

中统二年，高丽遣世子来朝，遂立互市。

按《元史世祖本纪》，“中统二年六月，高丽国王倎更名
禃，遣其世子愖奉表来朝。命宿卫将军孛里察、礼部
郎中高逸民持诏往谕，仍以玉带赐之。秋七月癸亥，
巴思荅儿乞于高丽、鸭绿江西立互市，从之。”“丁丑，以
万家奴为安抚高丽军民达鲁花赤，赐虎符。”按《高
丽本传》：“二年三月，遣使入贡。四月，倎入朝。六月，倎更
名”禃，遣其世子愖奉表以闻。八月，赐禃玉带一，遣侍
卫将军孛里察、礼部郎中高逸民护愖还国。九月，禃
遣其侍御史张镒奉表入谢。十月，帝遣阿的迷失、焦
天翼持诏谕以开榷场事。

中统三年，高丽遣使来贡，诏责其欺慢之罪。

按《元史世祖本纪》，“中统三年春正月庚午，罢高丽互
市。诸王塔察儿请置铁冶，从之。请立互市，不从。”《赐高
丽国历》，“三月甲申，免高丽酒课。六月乙未，禁女直侵
轶高丽国民，其使臣往还，官为护送。命婆娑府屯田
军移驻鸭绿江之西，以防海道。丙申，高丽国王王禃
遣使来贡。冬十月乙丑，诏责高丽欺慢之罪，又诏赐”
高丽王禃历。按《高丽本传》：三年正月，罢互市，诸王
塔察儿请置铁冶，从之。请立互市，不从。赐禃历，后以
为常。禃遣使入谢，优诏答之。四月，禃遣左谏议大夫
朴伦、郎将辛洪成等奉表入朝。六月，遣使入贡。八月，
朴伦等还，赐西锦三段，间金熟绫六段。十月，诏谕禃
籍编民，出师旅，输粮饷，助军储。是月，禃遣使入贡。
《中统》四年。高丽遣使入贡。

按《元史世祖本纪》，“中统四年二月甲寅，以高丽不答
诏书，诘其使者。三月己酉，高丽国王王禃遣朱英亮
入贡，上表谢恩，复立宿州。六月己未，赐高丽国王王
禃羊五百。九月庚寅，谕高丽上京等处毋重科敛民。
十一月丙戌，高丽国王王禃以免置驿籍民等事，遣
其臣韩就奉表来谢，赐中统五年历并蜀锦一，仍命”
禃入朝按《高丽本传》：“四年二月，以禃不答诏书，诘
其使者。禃表乞俟民生稍集，然后惟命。帝以其辞意
恳实，允之，朝贡物数，亦命称其力焉。”自三月至于六
月，禃凡三遣使入贡，赐禃羊五百。十一月，禃以免置
驿籍民等事，遣其翰林学士韩就奉表入谢。

按《朝鲜史略》：“四年，遣大官署丞洪泞、詹事府录事郭
王府如日本国，请禁贼船。初，约以岁常进奉，一度船
不过二艘。至是有贼船二艘犯境，故请禁之。”以李藏
用守太傅判兵部尚书事，柳璥守太守参知政事金
俊守太尉参知政事判御史台事。“俊”即仁俊。

### 至元元年高丽王禃来朝按元史世祖本纪至元元年春正月丁丑朔高丽国王王禃遣使奉表来贺夏四月己卯诏高丽国王王

禃来朝上都，修世见之礼。戊辰，高丽国王王禃遣其
臣金禄来贡。六月戊申，高丽国王王禃来朝。八月丁
巳，改中统五年为至元元年。九月壬申朔，以改元诏
谕高丽国，并赦其境内。冬十月壬寅朔，高丽国王王
禃来朝。十一月乙丑，以至元二年历日赐高丽国王
王禃。禁登州、和州等处并女直人入高丽界摽掠。
按《高丽本传》：“五年正月丁丑朔，禃遣使奉表入贺，谕
还使令，禃亲朝京师。四月，以西北诸王率众款附，拟
命岁朝王公群牧于上都，又遣必阇赤古乙独征禃
入朝，修世见之礼。五月，禃遣其借国子祭酒张镒从
古乙独入见。六月，乃亲朝。九月，帝以改中统五年为
至元元年，遣郎中路得成持赦令与禃”郎将康允玿
颁其国。十月，禃入朝。十二月，遣禃还国。是年春，禃遣
使入贡。自是，终世祖三十一年，其国入贡者凡三十
有六。

按《朝鲜史略》：五年秋八月，王如蒙古，命金俊监国，李
藏用从行。王入蒙古，永宁公𬘯言于中书省曰：“高丽
有三十八领，领各千，若遣我，当尽率来，为朝廷用。”史
丞相召藏用问之，对曰：“我太祖之制盖如此，比来死
于兵荒，虽曰千人，其实不然。请与𬘯东归点阅，𬘯言
是斩我，我言是斩𬘯。”𬘯在侧，不敢复言。又问：“高丽州”
郡户口几何？曰：“不知。”曰：“子为国相，何为不知？”藏用指
窗棂曰：“丞相以为凡几个丞相？”曰：“不知。”藏用曰：“有司
存宰相，焉能尽知？”丞相默然。冬十二月，王乃还。
至元二年，高丽入贡。

按《元史世祖本纪》：“至元二年春正月丁酉，高丽国王
王禃遣其弟公珣奉表来贡。六月己卯，高丽国王王
禃遣其臣荣引伯奉表来贺圣诞节。八月戊寅，高丽
国王王禃遣使来贡方物。十二月丁丑，诏谕高丽，赐
至元三年历日。”

按：《朝鲜史略》，“六年”，即蒙古至元二年。以金俊为侍中，
封海阳侯王。以俊诛权臣，且有拥立功，凡封爵立府，
一依晋阳公故事。

至元三年，高丽国王禃遣使朝贺，赐日本诏书，并诏
高丽导去。使至其国，以风涛不至而还，赐高丽历日
按《元史世祖本纪》，至元三年春正月乙未，高丽国王
王禃遣使来贺。二月癸酉，立沈州以处高丽降民。八
月丁卯，以兵部侍郎黑的、礼部侍郎殷弘使日本，赐
书曰：“皇帝奉书日本国王，朕惟自古小国之君，境土
相接，尚务讲信修睦，况我祖宗，受天明命，奄有区夏，
遐方异域，畏威怀德者，不可悉数。朕即位之初，以高
丽无辜之民，久瘁锋镝，即令罢兵，还其疆埸，反其旄
倪。高丽君臣，感戴来朝，义虽君臣，欢若父子，计王之
君臣，亦已知之。高丽，朕之东藩也。《日本》密迩高丽，开
国以来，时通中国，至于朕躬，而无一乘之使以通和
好，尚恐王国知之未审，故特遣使持书，布告朕心，冀
自今以往，通问结好，以相亲睦。且圣人以四海为家，
不相通好，岂一家之理哉！以至用兵，夫孰所好，王其
图之。”又诏高丽导去，使至其国。戊子，高丽国王王禃
遣其大将军《朴琪》来贺圣诞节。冬十月癸亥，《高丽》使
还，以王禃病，诏和药赐之。十二月丁亥，诏赐高丽以
至元四年历日，仍慰谕之。按《高丽本传》：至元三年
二月，“立沈州，以处高丽降民。帝欲通好日本，以高丽
与日本邻国，可为乡导。八月，遣国信使兵部侍郎黑
的、礼部侍郎殷弘、司议官伯德孝先等使日本，先至
高丽谕旨。十二月，禃遣其枢密院副使宋君斐借礼
部侍郎”《金赞》等导诏使黑的、《殷弘》等往日本，不至而
还。

按《朝鲜史略》。“七年平章事致仕金之岱卒。蒙古听赵
彝言。”〈彝本我国咸安人为僧归俗入蒙古能解诸国语谗毁本国为事〉欲通和日本，
乃遣《黑的》《殷弘》等来，令本国为乡导。王命宋君斐、《金
赞》与黑的等往日本，至《巨济》《松边浦》，畏风涛而还。即
令《君斐》随黑的如蒙古，奏其故。蒙古又遣《黑的》偕《君
斐》来，谕书以责。王又遣起居舍人《潘阜》赍《蒙古》书及
国书如日本，亦值风涛，不达而还。蒙古欲征日本，遣
《脱朵儿》等来阅军额、战舰，仍视日本水道。《黑山岛》北
界四十馀城上书请《金方庆》复来镇抚。王乃以《方庆》
判礼宾省事北界兵马使，诛《金俊》夷其族。俊夺《龙山》
别监《李硕》所献内膳船二艘，纳其家。未几见王，王以
硕所上《膳状》示俊，俊变色而退。由是王益恶俊。俊列
置农庄，以家臣文《武柱》管《全罗》，《池濬》管《忠清》。二人争
事聚敛，诸子效之，竞聚无赖，怙势恣横，侵夺人田，怨
黩甚多。时林衍与俊有隙，且揣知王恶俊，密与宦者
康允诏，遂言于王，召俊至殿，使人斩之，夷其族，并诛
其弟冲。冲清介自守，见其兄所为，常切责。及诛，人皆
惜之，其党诛流殆尽。群臣表贺，遣使蒙古奏诛俊。
至元四年，高丽入贡。

按《元史世祖本纪》，至元四年春正月“乙卯，高丽国王
王禃遣使来朝。诏抚慰之。六月乙酉，黑的、殷弘以高
丽使者宋君斐、金赞不能导达至日本，来奏，降诏责
高丽王王禃。仍令其遣官至彼宣布，以必得要领为
期。八月壬午，高丽国王王禃遣其秘书监郭汝弼来
贺圣诞节”按《高丽本传》：“四年正月，禃遣君斐等奉
表”从黑的等入朝。六月，帝以禃饰辞，令去使，徒还，复
遣黑的与君斐等以诏谕禃，委以日本事，以必得其
要领为期。九月，禃遣其起居舍人潘阜、书状官李挺
充国信使，持书诣日本。

至元五年，高丽遣使来朝，言备兵造船，以待调用，遣
使往视，仍遣使赐书日本，令高丽导送，期于必达。
按《元史世祖本纪》，至元五年春正月“辛丑，高丽国王
王禃遣其弟淐来朝。诏禃饰辞见欺，面数其事于淐，
切责之，复遣北京路总管于也孙脱礼、郭郎中孟甲
持诏往谕，令具表遣海阳公金俊、侍郎李藏用与去
使”同来以闻。庚戌，赐高丽国新历。秋七月丙子，高丽
国王王禃遣其臣崔东秀来言，备兵一万，造船千只。
诏遣都统领脱朵儿往阅之，就相视黑山、日本道路，
仍命耽罗别造船百艘，以伺调用。九月己丑，命兵部
侍郎黑的、礼部侍郎殷弘赍国书复使日本，仍诏高
丽国遣人导送，期于必达，毋致如前稽阻。按《高丽
本传》，五年正月，禃遣其弟淐入朝，帝以禃见欺于淐，
面数其事切责之，特遣北京总管兼大兴府尹于也
孙脱礼郭郎中孟甲持诏谕禃，其略曰：“向请撤兵，则
已撤之矣。三年当去水就陆，而前言无征也。又太祖
法制，凡内属之国，纳质助军输粮，设驿，编户籍，置长
官。已尝明谕之，而稽延至今，终无成言。在太祖时，王
𬘯等已入质，驿传亦粗立，馀率未奉行。今将问罪于
宋，其所助士卒舟舰几何，输粮则就为储积。至若设
官及户版事，其意谓何，故以问之。”三月，于也孙脱等至其国。四月，禃遣其门下侍郎李藏用奉表与也孙
脱等入朝。五月，帝敕藏用曰：“往谕尔主，速以军数实
奏，将遣人督之。今出军，尔等必疑将出何地，或欲南
宋，或欲日本。尔主当造舟一千艘，能涉大海，可载四
千石者。”藏用曰：“舟舰之事，即当应命，但人民残少，恐
不及期。往者臣国有军四万，三十馀年间死于兵疫，
今止有牌子头、五十户、百户、千户之类虚名，而无军
卒。”帝曰：“死者有之，生者亦有之。”藏用曰：“赖圣德，自撤
兵以来，有生长者，仅十岁耳。”帝又曰：“自尔来者，言海
中之事，于宋得便风可三日而至。日本则朝发而夕
至，舟中载米，海中捕鱼而食之，则岂不可行乎？”又敕
藏用曰：“归可以此言谕尔主。”七月，诏都统领脱朵儿、
武德将军统领王国昌、武略将军副统领刘杰等使
其国，与其来朝者大将军崔东秀偕行。八月，至其国，
禃出《升天府》迎之，盖谕以阅军造船也。九月，以禃表
奏“潘阜等奉使无功而还”，复遣黑的等使日本，诏禃
遣重臣导送。十二月，禃遣其知门下省事申思全、礼
部侍郎陈井、起居舍人潘阜等，从国信使黑的等赴
日本，借礼部侍郎张镒奉表从脱朵儿入朝。

至元六年，高丽臣林衍废其王禃。立其弟淐。以兵送
世子愖归国赴难。禃复位
按《元史世祖本纪》。至元六年“春正月癸丑。高丽国王
王禃。遣使以诛权臣金俊来告。赐历日西锦。六月丙
申。高丽国王王禃。遣其世子愖来朝。赐禃玉带一、愖
金五十两。从官银币有差。秋七月癸酉。复遣都统领
脱朵儿、统领王国昌等往”高丽点阅所备兵船，及相
视耽罗等处道路。八月丙申，《高丽》国世子愖奏，“其国
臣僚擅废国王王禃，立其弟安庆公淐。”诏遣斡朵思
不花、李谔等往其国详问，条具以闻。九月己未，授高
丽世子王愖特进、上柱国、东安公。戊辰，敕《高丽》世子
愖率兵三千赴其国难，愖辞东安公，乃授特进、上柱
国。辛未，敕管军万户宋仲义征高丽。斡朵思不花、李
谔以高丽刑部尚书金方庆至，奉权国王淐表诉国
王禃遘疾，令弟淐权国事。冬十月丁亥，召高丽国王
王禃、王弟淐及权臣林衍俱赴阙，命国王头辇哥以
兵压其境。赵璧行中书省于东京，仍降诏谕高丽国
军民。十一月癸卯，高丽都统领崔坦等以林衍“作乱，
挈西京五十馀城来附。丁未，签王𬘯、洪茶丘军三千
人往定高丽。高丽西京都统李延龄乞益兵，遣忙哥
都率兵二千赴之。庚午，高丽国王王禃遣其尚书礼
部侍郎朴杰从黑的入朝，表称受诏已复位，寻当入
觐。”按《高丽本传》：六年正月，禃遣其大将军康允玿
奉表奏诛权臣金俊等。三月，禃复遣申思全奉表从
黑的入朝。六月，禃遣其世子愖入朝，赐禃玉带一愖、
金五十两，从官银币有差。七月，帝遣明威将军都统
领脱朵儿、武德将军统领王国昌、武略将军都统领
刘杰相视耽罗等处道路。诏禃选官引达，以人言耽
罗海道往南宋、日本甚易故也。八月，世子愖入朝，奏
“本国臣下擅废禃”，立其弟安庆公淐事。诏遣台臣斡
朵思不花、李谔等至其国详问之。九月，其枢密院副
使金方庆奉表从斡朵思不花等入朝。枢密院、御史
台奏：“世子愖言，朝廷若出征，能办军三千，备粮五月。
如官军入境，臣宜同往，庶不惊扰。”帝然之。诏授世子
愖特进、上柱国，敕愖率兵三千赴其国难，命抄不花
往征其国，以病不果行，诏遣蒙哥都代之。十月，帝以
禃、淐废置，乃林衍所为，遣中宪大夫、兵部侍郎黑的、
淄莱路总管府判官徐世雄诏禃、淐、衍等，“以十二月
同诣阙下，面陈情实，听其是非。又遣国王头辇哥等
率兵压境，如逾期不至，即当穷治首恶，进兵剿戮。”命
赵璧行中书省于东京，仍诏谕高丽国军民。十一月，
高丽都统领崔坦等以林衍作乱，挈西京五十馀城
入附，遣断事官别《同瓦》驰驿于王𬘯洪茶丘所管实
科差户内签军至东京，付枢密院，得三千三百人。高
丽西京都统李延龄乞益兵，遣忙哥都率兵二千赴
之。枢密院臣议征高丽事。初，马亨以为：“高丽者，本箕
子所封之地，汉、晋皆为郡县，今虽来朝，其心难测。莫
若严兵假道，以取日本为名，乘势可袭其国，定为郡
县。”亨又言：“今既有衅端，不宜遣兵伐之。万一不胜，上
损国威，下损士卒。彼或上表言情，宜赦其罪戾，减其
贡献，以安抚其民，庶几感慕圣化。俟南宋禃平，彼有
他志，回兵诛之，亦未晚也。”前枢密院经历马希骥亦
言：“今之高丽，乃古新罗、百济、高句丽三国并而为一，
大抵藩镇权分则易制，诸侯彊盛则难臣。验彼州城，
军民多寡，离而为二，分治其国，使权侔势等自相维
制，则徐议良图，亦易为区处耳。”黑的至其国，禃受诏
复位，遣借礼部侍郎朴杰从黑的等奉表入朝。十二
月乃亲朝京师。按《赵璧传》，高丽王禃为其臣林衍
所逐，帝召璧还，改中书左丞、同国王头辇哥行东京
等路中书省事，聚兵平壤。时衍已死，璧与王议曰：“高
丽迁居江华岛有年矣，外虽卑辞臣贡，内恃其险，故

上者也。”因遣使以闻，帝从之。时同行者分高丽美人
璧，得三人，皆还之。师还，迁中书右丞。

按《朝鲜史略》：十年，流平章事柳璥于黑山岛。初璥与
大司成金坵礼郭郎朱悦友善，数相过，从容谈笑。璥
曰：“闻卫社事，以为实然今见其人，皆群小也。”又论古
史言及当世宦官之事，金镜闻而衔之，诉于王，遂籍
其家，流之。王又召坵，切责之，并流悦于岛。世子愖如
蒙古林衍反，立安庆公淐废王幽之宦官金镜。崔
等既与衍诛，金俊势倾朝野，衍恐将害己，乃收等
斩之。集三别抄、六番都房于毡庭，与宰枢议废立。侍
中李藏用以逊位为言，参政俞于遇曰：“此大事也，请
公反复思之。况今世子在上国，待其还亦未晚也。”衍
未决，罢。翼日，衍会百僚，奉王弟安庆公淐即位，遣郭
汝弼如蒙古，以逊位请世子。愖自蒙古还，至婆娑府，
闻变，静州官奴丁伍孚奔告，因从官罗裕策止行，乃
执奏告使郭汝弼悉得其状，痛哭还蒙古西北面兵
马使营。〈阙〉吏崔坦、韩慎等起兵，以诛“林衍”为名，啸聚
龙冈，咸从三和人杀西京留守及诸邑守令以反，乃
以西京附蒙古，请兵三千来镇之。蒙古主赐坦金牌，
其徒李延令银牌。〈三和人〉仍令内属，改号西京为东宁
府，画慈悲岭为界。初，平章事洪钧再镇北界，人怀其
惠，以父称。其子禄道代李信孙为兵马使，至营十日，
乱作，坦不加害，禄道奔还，以张鉴代之。蒙古遣黑的、
徐仲雄来问废立之由，必欲进兵穷诘首恶。衍计挫，
乃会百官议废淐，复王位。王承召入蒙古，衍恐泄废
立事，以其子惟干从。

至元七年，高丽以西京内属王禃入朝
按《元史世祖本纪》，至元七年春正月辛丑朔，高丽国
王王禃遣使来贺。甲寅，高丽国王王禃遣使来言，“比
奉诏臣已复位，今从七百人入觐。”诏令从四百人来，
馀留之西京。诏高丽西京内属，改东宁府，画慈悲岭
为界。丁巳，以蒙哥为安抚高丽使，佩虎符，率兵戍其
西境。二月乙未，高丽国王王禃来朝，求见皇子燕王，
诏曰：“汝一国主也，见朕足矣。禃请以子愖见”，从之。诏
谕禃曰：“汝内附在后，故班诸王下。我太祖时，亦都护
先附，即令齿诸王上；阿思兰后附，故班其下。卿宜知
之。”又诏令国王头辇哥等举军入高丽旧京，以脱脱
朵儿、焦天翼为其国达鲁花赤，护送禃还国。仍下诏：
“林衍废立，罪不可赦。安庆公淐本非得已，在所宽宥。
有能执送衍者，虽旧在其党，亦必重增官秩。”世子愖
奏乞随朝及尚主，不许，命随其父还国。夏四月己丑，
高丽行省遣使来言：“权臣林衍死，其子惟茂擅袭令
公位，为尚书宋宗礼所杀，岛中民皆出降，已迁之旧
京。衍党裴仲孙等复集馀众，立禃”庶族承化侯为王，
窜入珍岛。八月庚辰，高丽世子王愖来贺圣诞节。十
一月丁巳，高丽以忻都及前左壁总帅史枢并为高
丽金州等处经略使，佩虎符，领屯田事，仍诏谕高丽
国王，立侍仪司。闰月丁卯朔，高丽世子王愖还，赐王
禃《至元八年历》。按《高丽本传》：七年正月遣使言，“比
奉诏臣已复位，今从七百人入觐。”诏令从四百人来，
馀留之西京。诏西京内属，改东宁府，画慈悲岭为界，
以忙哥都为安抚使，佩虎符，率兵戍其西境。诏谕其
国僚属军民，以讨林衍之故。其略曰：“朕即位以来，悯
尔国久罹兵乱，册定尔主，撤还兵戍。十年之间，其所
以抚护安全者，靡所不至。不图逆臣林衍自作弗靖，
擅废易国王禃，胁立安庆公淐，诏令赴阙，复稽延不
出，岂可释而不诛！已遣行省率兵东下，惟林衍一身
是讨，其安庆公淐本非得已，在所宽宥。自馀胁从诖
误，一无所问。”二月，遣军送禃就国，诏谕高丽国官吏
军民曰：“朕惟臣之事君，有死无二，不意尔国权臣，辄
敢擅废国主。彼既驱率兵众，将致尔众危扰不安。以
汝𥟖庶之故，特遣兵护送国王禃还国，奠居旧京，命
达鲁花赤同往镇抚，以靖尔邦。惟尔东土之人，不知
为汝之故，必生疑惧，尔众咸当无畏，安堵如故。已别
敕将帅，严戒兵士，勿令侵犯。汝或妄动，汝妻子及汝
身当致俘略，宜审思之。”初，有旨令头辇哥行省驻西
京，而以忙哥都、赵良弼充安抚使，与禃俱入其京。既
而复令行省入其王京，而以脱脱朵儿充其国达鲁
花赤，罢安抚司。四月，东京行尚书省军近西京，遣彻
彻都等同禃之臣郑子玙等持省札召高丽国令公
林衍使还，言“衍已死，子惟茂袭令公位，其国侍郎洪
文系、尚书宋宗礼杀惟茂及衍婿崔宗玿，惟茂弟惟
裀自刭，衍”党同仲孙等复集馀众，立禃庶族承化侯
为王，窜入珍岛。大军次王京西关城，遣人收系林衍
妻子。行省与禃议，迁江华岛居民于王京，仍宣诏抚
绥之，禃弗从，至入居其旧京，始从行省之议。六月，禃
遣人报，有朝廷逃军与承化侯者，以三别抄军叛世
子愖复言“叛兵据江华岛，宜率军水陆进击之。”禃复
报，叛兵悉遁去。世子愖言：“叛兵劫府库，烧图籍，逃入
海中。”行省使人觇江华岛中，百姓皆空。岛之东南相距约四十里，叛兵乘船候风势欲遁，于是即命乃颜
率众追击之。七月，丞相安童等言：头辇哥等遣大托
忙古䚟来言，令阿海领军一千五百屯王京，伺察其
国中。遂以阿海为安抚使。十一月，中书省臣言：于高
丽设置屯田经略司，以忻都吏枢为凤州等处经略
使，佩虎符，领军五千屯田于金州。又令洪茶丘以旧
领民二千屯田，阿剌帖木儿为副经略司总辖之，而
罢阿海军。闰十一月，世子愖还，有诏谕禃：“以其陪臣
元傅等妄奏头辇哥国王为头行省官员数事，及其
国私与南宋、日”本交通。又往年所言括兵造船，至今
未有成效。且谓自此以往，或先有事南宋，或先有事
日本，兵马船舰资粮早宜措置。是月，又诏禃曰：“向尝
遣信使通问日本，不谓执迷，固难以善言开谕。此卿
所知。将经略于彼，敕有司发卒屯田，为进取之计，庶
免尔国他日转输之劳。仍遣使持书，先示招怀。卿其
悉心尽虑，裨赞方略，期于有成，以称朕意。”初，林衍之
变，百姓惊扰，至是下诏抚慰之。十二月，诏谕禃送使
通好日本，曰：“朕惟日本自昔通好中国，实相密迩，故
尝诏卿导达去使，讲信修睦。为其疆吏所梗，竟不获
明谕朕心。后以林衍之乱，故不暇及。今既辑宁尔家，
遣少中大夫、秘书监赵良弼充国信”使，期于必达，仍
以忽林赤、王国昌、洪茶丘将兵送抵海上。“比国信使
还，姑令金州等处屯驻。所需粮饷，卿专委官赴彼逐
近供给，并鸠集金州旁左船舰于金州需待，无致稽
缓匮乏。”

按《朝鲜史略》：十一年，蒙古遣哥笃将兵，仍以入朝本
国臣金方庆为伴，来屯西京。初，世子闻乱请兵，故遣
耳方庆临发请官，勿令过大同江，遂奏允旨。来坦慎
等潜诱蒙哥笃欲取王京，蒙哥笃托以出猎，过江至
黄州，入椒岛。方庆知其实，谓蒙哥笃曰：“过江非禀旨。”
反复争之，蒙哥笃知方庆忠直，大加敬重，以实告曰：
“欲灭王京者，非独坦等，亦有人也。”蒙古命头辇哥率
兵与王及世子偕往高丽。于是王与世子发燕都，先
遣郑子玙来谕，国人林衍忧懑，疽发背死。时天阴旬
馀，至是开霁，其子教定别监惟茂。时王次子顺安侯
悰监国，授惟茂别监。惟茂谋欲拒命，中外恟汹。御史
中丞洪文系惟茂姊夫，及直门下宋宗礼等，奉王密
谕，集《三别抄》。初，崔怡以国中多盗，聚勇士每夜巡行
禁暴，因名《夜别抄》。及盗起，诸道分遣以捕，遂分为左
右，又以本国人自蒙古逃还者为一部，号《神义军》，是
为《三别抄》。权臣执柄，以为爪牙，厚其俸禄，或分罪人
之财，故争先效力，谕以《卫社大义》。执惟茂及姊夫大
将军崔宗玿，皆斩于市。流妻父李应烈、族父宋邦乂、
李成老、外弟李黄绶、奸党宋君斐等，中外大悦。王至
自蒙古，复都旧京，留燕一年。将军裴仲孙、卢永禧等
率《三别抄》据江都，即江华反，奉承化侯温为王，将军
李白起不应，杀之。《郑文鉴》誓不受伪署，投水死。其妻
边氏亦从之。将军元文奕拒战不胜，后逃还。其妻自
言“义不污鼠辈”，携二女投江死，官人守卒多亡出。贼
度不能守，集船悉载公私财货及子女南下。前中书
舍人李淑真、郎将尹吉甫，聚奴隶尾击馀贼于仇浦，
斩五级，封府库，使人守之，无赖者不得肆奸。金方庆
与蒙古宋万户合兵追讨江都逆贼，至临兴岛，贼遁
入珍岛，剽掠内地州郡，又攻陷济州。于是，《方庆》再与
蒙古元帅阿海至《珍岛》，贼势甚盛。阿海怯战欲退，方
庆以为不可，独率舟师期决战，突入贼中被围，矢石
俱尽，士卒皆中矢不能起。方庆据胡床，指挥将军杨
东茂以《蒙冲》击救之，贼解去，乃溃围而出。

至元八年，高丽遣使朝贡，其世子愖归高丽。

按《元史世祖本纪》：至元八年“春正月乙丑朔，高丽国
王王禃遣其秘书监朴恒、郎将崔有渰来贺，兼奉岁
贡。丙戌，高丽安抚阿海略地珍岛，与逆党遇，多所亡
失。中书省臣言，谍知珍岛馀粮将竭，宜乘弱攻之。诏
不许，令巡视险要，常为之备。壬辰，高丽国王王禃遣
使奉表为世子愖请昏。二月甲辰，命忽都荅儿持诏”
招谕高丽林衍馀党裴仲孙。三月己卯，中书省臣言：
“高丽叛臣裴仲孙乞诸军退屯，然后内附，而忻都未
从其请。今愿得全罗道以居，直隶朝廷。”诏以其饰辞，
迁延岁月，不允。夏四月壬寅，高丽凤州经略司忻都
言：“叛臣裴仲孙稽留使命，负固不服，乞与忽林赤、王
国昌分道进讨。”从之。命高丽签军征珍岛。五月癸未，
高丽国王王禃遣使贡方物。秋七月乙酉，高丽世子
王愖入质珍岛，胁从民户来降。九月癸亥，高丽世子
王愖辞归，赐国王王禃西锦，优诏谕之。冬十月丁酉，
赐高丽至元九年历。按《高丽本传》：“八年正月，禃遣
其枢密使金链奉表入见，请结婚。安抚使阿海略地
珍岛，与逆党遇，多所亡”失。中书省臣言：“谍知珍岛馀
粮将竭，宜乘弱攻之。”诏不许。二月，命忽都荅儿持诏
谕裴仲孙。三月，仲孙乞诸军退屯，然后内附。忻都未
从其请，有诏谕之。四月，忻都言：仲孙稽留诏使，负固
不服，乞与忽林赤、王国昌分道进讨。从之，以讨珍岛论禃。五月，忻都与史枢、洪茶丘大败珍岛贼，获承化
侯，斩之。“其党《金通精》走耽罗。”七月，禃遣其上将军《郑
子玙》奉表谢《平珍岛》世子。愖率其尚书右丞宋玢、军
器监薛公俭等，衣冠荫胄二十八人入侍。八月，忽林
赤赴镇边合浦县屯所。九月，禃遣其通事别将徐称
导送宣抚赵良弼使日本，帝遣愖还国。十一月，禃遣
其同知枢密院事《李昌庆》奉表谢许婚事。

按《朝鲜史略》：十二年，侍中李藏用免，蒙古不花等宣
言：“林衍废立时，与谋者尚在朝列，不正其罪，何以惩
恶？”遂免。密城人方甫、桂年等啸聚郡人，杀副使李颐，
欲应珍岛贼。未几，为其党赵阡所斩，贼遂平。官奴崇
谦等聚其徒，谋杀达鲁花赤及国中在位者，往投珍
岛贼。达鲁花赤脱朵儿与洪茶丘会。宰枢捕崇谦等
按问皆服。茶丘欲使辞连本国，因谋起兵袭取京城。
脱朵儿执不可，斩崇谦等四人，馀悉释之。队正宋思
均告变，拜摄别将。蒙古遣忻都、史枢代阿海经略司，
于凤州等处营军屯田。忻都奏蒙古云：“叛臣裴仲孙
稽留使命，负固不服，乞追讨。”从之。先是，蒙古下诏谕
之，仲孙勒留，蒙使不受诏。金方庆又与《忻都》等讨《珍
岛》贼大破之斩伪王温。《贼》党《金通精》率馀众窜入耽
罗。温《永宁公𬘯》母兄也。𬘯属《熙雍》当救兄死《茶丘》先
入杀温。其子桓初卜还旧京得半存半亡之兆。温以
亡者为出陆存者为入海。乃随贼南下曰：“龙孙十二
尽向南”作帝京之谶于此验矣。王遣郑子《玙》如《蒙古》
谢平贼。时《蒙古》兵讨珍岛者六千人，马无虑一万八
千，加以凤州屯田，农牛亦不下五六千，其粮饷一令
本国供办，中外俱困，民食草木之实。制将军元文奕
妻，直学郑文鉴妻皆投水而死，不为贼污，节义可赏，
加封赠，官其子孙。右副承宣洪子藩奏曰：“比来不亲
听政，凡有司章奏，一委宦竖出纳，中外觖望。请自今
复亲”庶政，以慰舆望，王不纳。时台谏及士大夫缄默
保位，自谓有智，惟子藩谠论如此，时议多之。达鲁花
赤脱朵儿告王曰：“我兵之戍南方者，侵掠州郡，民不
聊生，宜遣使诸道安抚。”于是遣张镒于庆尚，朱悦于
全罗，郭汝弼于忠清达鲁花赤，蒙古所遣留国中听
断国政者。脱朵儿卒。脱朵儿沉重宽厚，抚恤人民，听
断明白，未尝枉法。及疾作，国医进药，朵儿却之曰：“我
病殆不起，若饮药而死，则谗构尔国者，必曰高丽毒
之。”遂不饮而卒。蒙古建国号曰大元。

至元九年，高丽遣使贺元，改国号。是年，运米赈高丽
按《元史世祖本纪》，至元九年春正月“庚申朔，高丽国
王王禃，遣其臣礼宾卿宣文烈来贺，兼奉岁贡。二月
壬辰，高丽国王王禃遣其巨齐安侯王淑来贺，改国
号。改中都为大都。六月壬辰，遣高丽国西京属城诸
达鲁花赤及质子金镒等归国。甲午，高丽告饥，转东”
京米二万石赈之。辛亥，高丽国王王禃请讨耽罗馀
寇。十一月乙卯朔，诏以至元十年历赐高丽。己巳，敕
发屯田军二千，汉军二千，高丽军六千，仍益武卫军
二千，征耽罗。十二月辛丑，诸王忽剌出拘括逃民高
丽界中，高丽达鲁花赤上其事，诏高丽之民犹未安
集，禁罢之。按《高丽本传》：九年正月，禃遣其别将白
琚偕张铎等十二人，奉表入见世子愖以其国尚书
右丞宋玢、玢父上将军完礼讨林惟茂状，言其功于
中书省。遣郎中不花、马璘使高丽，谕以供战船、输军
粮事。二月，禃致书日本，使通好于朝。六月，遣西京属
城诸达鲁花赤及质子金镒等归国。

按《朝鲜史略》。十三年。置东西学堂。以判秘书省事金
轨、尚书左丞宣文烈为别监。太府注簿姜渭赞、文习
主等祝发而逃。时太府虚竭。官吏虽殚私财以供御。
亦不免征责。渭赞等不堪其苦。辞职不许。故逃去。
至元十年。高丽遣世子愖来朝。诏令运米赈高丽
按《元史世祖本纪》。至元十年正月“乙卯朔。高丽国王
王禃。”遣其世子愖来朝。二月丙申，高丽国王王禃以
王师征耽罗，乞下令禁俘掠，听自制兵仗，从之。秋七
月戊申，高丽国王王禃遣其顺安公王悰同知枢密
院事。八月丁丑，圣诞节，高丽王王禃遣其上将军金
诜来贺。九月壬辰，中书省臣奏：“高丽国王王禃屡言
小国地狭，比岁荒歉，其生券军乞驻东京。”诏令营北
京界，仍敕东京路运米二万石以赈高丽按《高丽
本传》：十年正月，禃遣其世子愖入朝，“四月，经略使忻
都同洪茶丘领兵入海，攻拔耽罗城，禽金通精等，奉
诏诛之。六月，禃遣其大将军金忻表奏，攻破济州。九
月，禃屡言小国地狭，比岁荒歉，其生券军乞驻东京。
诏令营北京界，仍敕东京路”运米二万石赈之。达鲁
花赤焦天翼还朝。

按《朝鲜史略》：“十四年金方庆与元忻都洪茶丘等讨
耽罗贼中军入自咸德浦左军入自飞杨岛攻破内
外城贼魁金《通精》遁入山中贼将李顺恭曹时适等
降斩金元允等六人《耽罗》遂平。”于是忻都留元兵五
百方庆亦使将军宋甫演等领兵一千留镇而还。王
以方庆为侍中遣方庆子金绶如元告平耽罗。以俞千遇为中书侍郎平章事。

至元十一年，高丽王禃薨，册其子愖为高丽国王
按《元史世祖本纪》，“至元十一年春正月己卯，高丽国
王王禃遣其少卿李义孙等来贺，兼奉岁贡。三月己
卯，诏以劝课农桑谕高丽国王王禃，仍命安抚高丽
军民总管洪茶丘提点农事，庚戌，敕凤州经略忻都，
高丽军民总管洪茶丘等将屯田军及女直军并水
军合万五千人，战船大小合九百艘，征日本。移碉门
兵戍合荅城。”五月丙申，以皇女忽都鲁揭里迷失下
嫁高丽世子王愖。秋七月“癸巳，高丽国王王禃薨，遣
使以遗表来上，具言世子愖孝谨，可付后事。”敕同知
上都留守司事张焕册愖为高丽国王。八月辛未，高
丽王愖遣其枢密使朴璆来贺圣诞节。按《高丽本
传》：“十一年正月己卯朔，宫阙告成，帝始御正殿，受皇
太子诸王百官朝贺，禃遣其少卿李义孙等入贺。三
月，遣木速塔八、撒木合持招使高丽，签军五千六百
人助征日本。五月，皇女忽都鲁揭里迷失下嫁于世
子愖。七月，其枢密院副使奇蕴奉表告王禃薨，命世
子愖袭爵。诏谕高丽国王”宗族及大小官员百姓人
等。其略曰：“国王王禃存日，屡言世子愖可为继嗣。今
令愖袭爵为王。凡在所属并听节制。”八月世子愖还
至其国袭位。九月遣其齐安侯王淑上表谢恩。十一
月皇女入京城。愖复遣其判阁门事李信孙等奉表
入谢。十二月以黑的为高丽达鲁花赤。李益受代还。
按《朝鲜史略》，十五年，元遣总管察忽监造战舰三百
艘，洪茶丘监督。又发征东兵万五千人，及漕运东京
米二万石，仍令本国发军五千，助征日本国。元遣使
来，索妇女以妻，蛮子以衣冠，子弟从王为秃鲁花者，
分番宿卫，号忽赤王不豫，薨于堤上宫。遥尊世子愖
为王。愖在元未还，元册愖为王。王至自元，谒殡殿始
服斩衰葬韶陵释服。都督使《金方庆》将中军；《朴之亮》
《金忻》知兵马事；《任恺》为副使；《金侁》为左军使；韦《德儒》
知兵马事；孙《世贞》为副使；金《文庇》为右军使；罗裕《朴
保》知兵马事；潘阜为副使，号“三翼军。”与元都元帅忽
敦左右副元帅《洪茶丘》刘《复亨》以蒙汉军二万五千
我军八千，梢工引海水手六千七百，战舰九百馀艘
发合浦。〈今昌原〉越十一日至《一岐岛》。倭兵阵以岸上。诸
将力战斩千馀级。遂舍舟《三郎浦》分道以进。《倭》兵大
败伏尸如麻。《方庆》请复决战《忽敦》不听乃引兵还。会
夜大风雨战舰触岩崖多败《金侁》堕水死。及还《合浦》
军未还者无虑万三千五百馀人。王遣《奇蕴》迎公主
亲幸西北面逆之以胡服同辇入国观者骇愕。时从
行宗宰不开剃，王责之。

至元十二年，高丽王愖奉岁币诏谕高丽，改官制爵
号。

按《元史世祖本纪》，至元十二年春正月“癸酉朔，高丽
国王王愖遣其判阁事李信孙来贺，及奉岁币。五月
癸巳，谕高丽国王王愖招珍岛馀党之在耽罗者。八
月丙寅，高丽国王王愖遣其枢密副使许珙、将军赵
珪来贺圣诞节。”十一月甲午，以高丽国官制僭滥，遣
使谕旨，“凡省、院、台部官名爵号与朝廷相类者，改正”
之。按《高丽本传》：“十二年七月，黑的还朝。十一月，遣
使谕愖改官职名号。愖遣其带方侯王澂率衣冠子
弟二十人入侍，以石抹天衢充副达鲁花赤。”

按《朝鲜史略》，“忠烈王讳愖，后改昛，元宗长子。母顺敬
太后金氏元年。”〈宋孝恭帝德祐元年即元至元十二年〉太府卿朴榆上
疏言：“我国男少女多，而尊卑止于一妻，其无子者亦
不敢畜妾。异国人来，娶妻无定限，臣恐人物皆将北
流，宜令臣僚许娶庶妻，随品降杀，庶人得娶一妻一
妾。其庶妻所生子，皆比适子，得仕于朝，怨旷以消，户
口日增。”疏上，宰相有畏妻者，寝其议。榆尝言：“东方属
木，木之生数三而成数八，东方之男”寡女多理数然
也。元遣蛮子军来分处海盐白三州一千四百人。王
及公主幸《洛山》寺自是屡幸寺院禁白衣。太史局言
“东方木位色当尚青，而白者金之色也。国人自易服
多裼以白纻之衣木制于金之象也。请禁白色。”故从
之。罢全罗道按察使安戬。长兴府副使《辛佐宣》鹰坊
《吴淑富》怙势肆暴戬等不礼淑富，谮王，罢之。初作宣
传消息。旧制，凡命令征求，必下宣旨。王即位，宣旨频
烦，州郡疲于迎命。《李汾成》建白，令承宣奉王旨，作书
署名纸尾发下诸道按察守令，谓之消息。于是消息
蜂午，州县苦之。王问李汾成曰：“闻郎将中将等以不
得临民之任为憾，今欲交差，何如？”对曰：“武人有吏才，
知民”事者盖寡如有才兼文武宽猛相济者无论东
西使之临民可也。王纳之。自庚癸以来权臣柄国立
文武交差之法始以武官补外。及承宣朴恒掌铨注
东班必外补然后授朝官西班不补外。至是武官请
王左右复之。且故事政房员富除授晨入暮出干谒
填门自恒掌铨注始留宿禁中除授讫乃出。王不豫
欲下赦。承宣《洪子藩》以数赦不可。请以《口传》“放囚。”定
朝官服章。宰枢以上玉带。六品以上犀带。七品以下黑带。以《金光远》为《庆尚》道都指挥使。修战舰。以元将
复征《日本》故也。

至元十三年，高丽王愖遣使来告，改名暙。

按《元史世祖本纪》，至元十三年春正月“己丑，敕高丽
国以有官子弟为质。九月乙巳，高丽国王王愖上签
议中赞金方庆功，授虎符。十一月庚申，高丽国王王
愖遣其臣判秘书寺朱悦来告，更名暙。十二月辛卯
朔，以十四年历日赐高丽”按《高丽本传》：“十三年七
月，愖遣其签议中赞金方庆奉表贺平宋。十一月，愖
遣”其判秘书寺事朱悦奉表奏改名暙。

按：《朝鲜史略》：“二年。”〈即元至元十三年〉王及公主猎于猫串，自
此幸猎无常。改宣旨曰“王旨，朕曰‘孤’”，赦曰“宥”，奏曰“呈。”
先是达鲁花赤诘其僭故遣使请改知签议府事致
仕张镒卒。镒性恭温正直，善属文，优于吏才，置通文
馆，令禁内学馆七品以下年未四十者习汉语。时译
者多起微贱，传语多不以实，怀奸济私，故参文学事
《金坵献》议置之。参文学事俞千遇卒。千遇性聪敏，多
机辨，为崔怡所器重。入政房，多受赂，为史官，不修史，
曰：“当时国事，皆晋阳公所为，吾蒙厚恩，何敢传其恶
于后耶？”溟州吏金迁，得母于辽阳以归。母及弟德麟
为蒙兵所虏，迁时年十五。传闻母死，服衰三年。后十
四年，有习成者传母书，即欲赎来，赍白金入辽东，得
母于军，卒要左家，德麟亦生在左邻家，迁赎母而还。
后德麟随元使来，亦以白金赎之。签议府言：“公主怯
怜口及内僚广占良田，多受赐牌，不纳租税，请收还
赐牌。”不听。怯怜口，华言私属也。公主立府置属及僚，
故因缘作弊。

至元十四年。高丽金方庆等为乱。命饬兵御备
按《元史世祖本纪》。“至元十四年春正月戊戌。高丽金
方庆等为乱。命高丽王治之。仍命忻都洪茶丘饬兵
御备。十二月乙亥。以十五年历日。赐高丽国。”

至元十五年，改铸“高丽王愖驸马”印。

按《元史世祖本纪》：至元十五年秋七月壬寅。改铸高
丽王王愖驸马印。十二月戌申以十六年历日赐高
丽按《高丽本传》：十五年正月，“暙以达鲁花赤石抹
天衢秩满未代，请复留三年，从之。”东征元帅府上言，
“以高丽侍中金方庆与其子”“愃恂婿赵忭等阴养
死士四百人，匿铠仗器械，造战舰，积粮饷，谋作乱。捕
方庆等按验得实，已流诸海岛。然高丽初附，民心未
安。可发征日本还卒二千七百人，置长吏，屯忠清全
罗诸处，镇抚外夷，以安其民。复令士卒备牛畜耒耜，
为来岁屯田之计。”七月改铸驸马高丽王印赐暙
按《朝鲜史略》，四年。〈即元至元十四年〉流侍中金方庆于大青
岛。先是韦《得儒》《卢进义》以私怨谋陷《金方庆》，诬告云：
方庆与其子忻、婿《赵忭》等谋去王及公主达鲁花赤，
入据江华以反。”王命柳璥与忻都、大衢等杂问，知诬
妄，释之。洪茶丘挟憾本国，尝欲伺衅，及闻方庆事奏
于帝，请中书省来鞫，诏与王、公主同问。于是王与忻
都《茶丘》复鞫《方庆》及其子。《忻茶丘，以铁索圈其首，若
将加钉，又叱杖者击其头，裸立终日。时天极寒，肌肤
冻如泼墨，茶丘必欲服之，加以惨毒，身无完肌，绝而
复苏者屡矣。方庆曰：小国戴上国如天，爱之如亲，岂
有背天逆亲，自取灭亡哉？顾谓茶丘曰：欲杀便杀，我
不以不义屈。”于是只以藏甲为罪，流方庆于大青岛，
忻于白翎岛，国人皆遮道泣送。右司议大夫〈郑兴〉》辞
职归《罗州》。时《李汾禧》兄弟附《茶丘》酝酿《金方庆》之罪
故兴耻与同朝乞归养母。王怒谕遣之。寻召还令境
内变元服。时自宰相至下僚无不开剃唯禁内学馆
不剃。左承旨《朴恒》呼执事官谕之于是学生皆剃。帝
命《金方庆》父子《韦得儒》《卢进义》等从王入朝对辨。于
是方庆父子得儒、进义如元。至姚家寨，进义舌烂而
死，得儒至元亦死，人以为天诛。参文学士金坵卒。坵
善属文，掌国文翰，时上国征诘，殆无虚岁。坵撰章表，
遇事措辞，皆中于理。元学士王鹗每见其表，必称美
之，以不见其面为恨。性悃愊无华，寡言语。至论国事，
切直无所避。谥“文真。新置必阇赤，以朴恒、金周鼎等
为之，又以内僚郑承伍为申闻色。旧制，凡国重事，宰
枢会议，令承宣禀旨而行。周鼎建议曰：“宰枢既众，无
适谋政，宜别置必阇赤，委以机务。又内僚不可皆令
启事，当更择人为《申闻色》而罢。其馀恒等常会禁中，
参决机务，号别厅。

至元十六年，高丽遣使来奉岁币。

按《元史世祖本纪》。至元十六年“春正月己酉朔。高丽
国王王愖遣其签议中赞金方庆来贺。兼奉岁币。癸
丑，敕高丽国置大灰艾州、东京柳石、孛落四驿。甲寅，
高丽国来贡方物。六月甲申。敕造战船征日本。以高
丽材用所出即其地制之。令高丽王议其便以闻。冬
十月甲辰。赐高丽国王至元十七年历日”按《高丽
本传》：“十六年正月，敕其国置大灰艾州、东京柳石、孛
落四驿。”

按《朝鲜史略》：“五年用乐祀新殿鹫瓦。日本倭人杀元使。初帝遣使日本。王令舍人郎将徐赞、梢工上左等
三十人导行。倭人皆杀之。王遣郎将池瑄如元奏之。”
火星食月。

至元十七年，高丽王王暙入朝，请征日本。诏以高丽
中赞金方庆为“征日本都元帅”，加高丽王暙中书右
丞相。

按《元史世祖本纪》：至元十七年“春正月癸卯朔，高丽
国王王暙遣其中赞金方庆来贺，兼奉岁贡。五月癸
丑，高丽国王王暙以民饥乞贷粮万石，从之。六月戊
戌，高丽王王暙遣其将军朴义来贡方物。秋七月戊
申，以高丽国初置驿站，民乏食，命给粮一岁，仍禁使
臣往来勿求索饮食。八月戊戌，高丽王王暙来朝，且”
言“将益兵三万征日本。”冬十月癸酉，加《高丽》王王暙
开府仪同三司、中书左丞相，行中书省事。十二月辛
未，高丽国王王暙，领兵万人，水手万五千人，战船九
百艘，粮一十万石，出征日本。给右丞洪茶丘等战具，
高丽国铠甲战袄。谕诸道：“征日本兵，取道高丽，毋扰
其民。”以高丽中赞《金方庆》为征日本都元帅，密直司
副使，朴球金《周鼎》为管高丽国征日本军万户，并赐
虎符。癸酉以高丽国王王暙为中书右丞相按《高
丽本传》：十七年五月，“暙以民饥乞贷粮万石，从之。”七
月以其国初置驿站，民乏食，命给粮一岁，仍禁使臣
往来勿求索饮食。十月加暙开府仪同三司中书左
丞相，行中书省事。

按《朝鲜史略》：六年，监察侍丞崔有渰以论时务直言
忤旨流大青岛。承旨赵仁规言于王曰：“有渰励节奉
上，不可轻弃。”固请再三王怒稍解召还监察侍史沈。
等伏陈王游田驰马之失，以及忽赤鹰切争设内
宴，穷奢极侈之弊，且举“将军尹秀侍宴内殿，登床起
舞，犯礼不恭”之罪，禅师祖英淫秽无行，出入卧内之
事，皆直斥不讳。王大怒，命鞫於崇文馆，究问首议之
人。关木索置瓦股间，令人迭踏其上，血迸流地。终
不言，遂囚巡马所。白文节、潘皋、郭预、闵渍乘间乞赐
宽贷，乃释之。謇谔无他，以振纲自任。初为公州副
使，有《长城县女》言：“锦城大王降我为神堂巫矣，吾将
往上国”，与县人孔允丘行。所过州县，皆公服郊迎。至
公州。不待巫怒，传神语曰：“我必祸。”《退寓日新驿》。
使人觇之，巫与允丘宿遂捕鞫之，俱服。王以诗赋
亲试文臣，取赵简等九人，赐黄牌籍。内侍。王留意诗
文，亲试文臣，中考请殿试门生，待遇异常，只试当年
登第者。僧祖英请不限登第久近并赴，将其侄子宣
等试槁达。王请拆糊封定行目，以子宣为首。王召朴
恒、郭预等改考，及榜出，简居首，皆非祖英所定。
至元十八年，高丽遣使贡岁币。是年屡降诏命于高
丽。

按《元史世祖本纪》：至元十八年春正月戊戌朔，高丽
国王王暙遣其签议中赞金方庆来贺，兼奉岁币。壬
子，高丽王王暙遣使言日本犯其边境，乞兵追之。诏
以戍金州隘口军五百付之。二月辛未，高丽王王暙
以尚主，乞改“宣命”，益“‘驸马’二字。制曰‘可’。”五月壬戌，禁
高丽、全罗等处田猎扰民者。六月壬辰，高丽国王王
暙言，“本国置驿四十，民畜凋弊。”敕并为二十站，仍给
马价八百锭。八月庚寅，高丽国王王暙遣其密直司
使韩康来贺圣诞节。九月癸酉，益耽罗戍兵，仍命高
丽国给战具。十一月己巳，敕军器监给兵仗付高丽
沿海等郡。高丽国金州等处置镇边万户府，以控制
日本。高丽国王请完滨海城防日本，不允按《高丽
本传》：十八年二月，暙言，本国必阇赤不谙行移文字，
请除郎中员外各一员，以为参佐。暙又请易宣命职
衔，增“驸马”字，从之。六月，暙言本国置驿四十，民畜凋
弊。敕并为二十站，仍给马价八百锭。八月，升其签议
府为从三品。十一月，金州等处置镇边万户府，以控
制日本。

按《朝鲜史略》：“七年，王与忻都茶丘议征日本事：王南
面，忻都等东面。事元以来，王与使者东西相对，今忻
都等不敢抗礼，国人大悦。”议毕，忻都茶丘及金方庆
朴球金《周鼎》等，复以舟师至日本大明浦。“周鼎先与
倭交锋，诸军皆力与战，郎将《康彦》等死之。《向一岐岛》
船军及梢工遭风，多失所之。《方庆》等又与倭力战，斩”
首三百馀级。日本兵突进，官军溃，茶丘仅免。军中大
疫，死于兵疫者三千馀人，忻都等累战不利。且“范文
虎将南军，由南海期会忻都等于日本，过期不至，议
回军。”既而文虎以战舰三千五百艘、蛮军十馀万至，
适值大风，蛮军皆溺死，尸随潮汐入浦，浦为之塞，可
践而行。文虎、忻都等遂北还，元军不返者十万有奇，
我军不返者亦七千馀人。元乃罢。征东行省赞成事
《朴恒》卒。恒春州人。初蒙兵陷州恒自京往视失父母
所之积尸中，得肖貌者辄收瘗凡三百馀人。恒能文
章长于吏才宽厚善接人。但临事自用不恤人言。掌
铨注其所擢多其旧恩。王与公主幸庆尚道南州按
廉闵萱苟容自衒专擅启事，以媚于王。人谓“内按廉元。”置镇边万户府于《金州》等处，以印侯为“昭勇大将
军”、镇边万户，赐虎符以升天。〈即今顺天府〉府使崔硕为秘
书郎。升天旧俗，每邑守递还，赠以马八匹。及硕还，邑
人例持马请择，硕笑曰：“马能至京足矣，何择焉？”至家，
以马归之，吏不受。硕曰：“吾守汝州，吾有牝马生驹，今
带以来，是我之贪也。汝之不受，岂非知我之贪而以
我为貌辞耶？”并其驹与之。自是其弊遂绝，州人颂德，
立石，号《八马碑》。作大屋于禁苑，使张恭《李平》养鹰。《王
日必》再至二人杀城中鸡狗无算。

至元十九年，高丽遣使朝贡。其年，国王暙请戍金州，
从之。

按《元史世祖本纪》。至元十九年“春正月壬戍朔。高丽
国王王暙遣其大将军金子廷来贺。丁丑，高丽国王
贡细布四百匹。秋七月壬戌。高丽国王请自造船一
百五十艘助征日本。癸酉，赐高丽王王暙金印。九月
壬申。敕平滦、高丽、耽罗及杨州、隆兴、泉州共造大小
船三千艘”按《高丽本传》：“十九年正月，暙以日本寇
其边海郡邑，烧居室，掠子女而去，请发阇里帖木儿
麾下蒙古军五百人戍金州”，又从之。

按《朝鲜史略》：八年，大司成白文节卒。文节文词富赡，
为一时所推，不以才自负。元宗复位，如元林衍以其
子惟干及腹心扈行，固要勿言废立事。王使文节撰
表，言以病辞位，文节阁笔泣谏，王感悟，奏以实。文节
常若懒拙，及是，人知其有志节。尹秀朴义李贞元卿
等劝王游猎，世子年九岁，忽泣下曰：“今兹百姓困穷”，
又当东作时，父王何为远猎？顾为义曰：“每以鹰犬怂”
“吾君者，此老狗也。”义惭䩄而退。
至元二十年，高丽国王遣使朝贡，给高丽军衣甲，及
设高丽劝农官。

按《元史世祖本纪》，至元二十年“春正月丙申朔，高丽
国王王暙遣其大将军俞洪慎来贡。乙丑，高丽国王
王暙遣使兀剌带黄㲲布线䌷等物四百段，预备征
日本军粮。令高丽国备二十万石。以阿塔海依旧为
征东行中书省丞相。夏四月甲午，高丽国王王暙请
以蒙古人同行省事。癸卯，授高丽国王王暙征东行
中书省左丞相，仍驸马、高丽国王。”五月甲子，以高丽
国王与阿塔海共事。给高丽国征日本军衣甲。甲戌，
设高丽国劝农官四员按《高丽本传》：二十年五月，
立征东行中书省，以高丽国王与阿塔海共事
按《朝鲜史略》：“九年，元欲复征日本，本国人庾赒言于
帝曰：‘以蛮夷攻蛮夷，中国之势也。请令高丽蛮子征
日本，勿遣蒙古军’。”又令高丽备兵粮二十万石，帝许
之。秃鲁花金忻谓赒曰：“汝非黔弼资谅之孙耶，而欲
坏国家如此！”王又用尹秀之言，将令儒士充军，右承
旨郑可臣曰：“先王用人，文武随其材，比之于身如左
右手，故上国之法，儒户不与军事。今殿下欲使褒博
之徒，被坚执锐，远从征伐，恐”亏圣德。王然之。王谓宰
枢曰。国小民贫旱魃为虐。欲罢《鹰坊》印。侯曰。鹰坊请
于帝而置之。岂宜罢。

至元二十一年，高丽王王暙遣使“贺尊号”，礼成，既乃
及公主以其世子来朝。

按《元史世祖本纪》。至元二十一年二月辛巳。罢高丽
造征日本船。三月乙亥。“高丽国王王暙以皇帝尊号
礼成。遣使来贺。夏四月戊申。高丽王王暙及公主以
其世子謜来朝。”十二月甲子。以高丽提举司隶工部
按《朝鲜史略》。“十年典法判书金婿卒。时贞和院妃有
宠于王。认民为隶。民诉于典法司。有旨督令断与贞”
和。婿与同僚知其冤，不能达旨。唯侍郎李行俭死，执
不可。会疾作在告，婿等遂断为隶。有人梦利刃自天
而下，乱斫一司之吏，明日婿发背疽而死。其后同僚
相继而死，唯行俭独免。

至元二十二年，高丽遣使来贡。是年，令高丽造船贮
米，为征日本之备。

按《元史世祖本纪》：“至元二十二年夏四月辛酉，以耽
罗所造征日本船百艘赐高丽。六月丙辰，高丽遣使
来贡方物。十一月戊寅，遣使告高丽，发兵万人，船六
百五十艘，助征日本，仍令于近地多造船。癸巳，敕漕
江淮米百万石，泛海贮于高丽之合浦，仍令东京及
高丽各贮米十万石，备征日本诸军，期于明年三月
以次而发。”

按《朝鲜史略》：十一年，东宁府千户崔坦来享王。坦背
本国，附胡元，割国之半而据之，噬主之心，狺然未已。
其享之也，岂真出于诚邪？安知不阴怀睥睨之心，而
阳为此区区之礼也。同知贡举左丞旨崔守璜，事佛
甚笃，当宴贺客，略具酒馔，不肉而素。王旨别监林贞
杞遗白粲一舟，守璜曰：“吾于王赐尚不受，况民膏乎？”
拒不纳。贞杞惭怒，即以米舟赂权贵，代守璜为承旨。
至元二十三年，高丽遣使献日本俘。

按《元史世祖本纪》。至元二十三年六月辛酉。高丽国
遣使来贡。九月壬辰。高丽遣使献日本俘。十月壬戌。
高丽遣使来献日本俘十六人按《朝鲜史略》：十二年，王欲以参官授一内官。左承旨
安戬执不可。王强之对曰：“品题铨注。岂臣所堪。乞择
贤者代之。”言甚切。王怒起入内。戬随之启曰：“臣明当
见代，其内竖参官之”命乞留之以须后日。王已逾阃，
顾而厉声曰：“可。”左右皆惧。戬退徐曰：“殿下许臣矣。”遂
削去拟牒人皆叹服。知密直司事郭预《如元》卒于道，
年五十五。预为人平淡劲直，谦逊乐易，虽至贵显如
布衣时。善属文，书法瘦劲成一家体。当世效之，翕然
一变。其在翰院，每雨中跣足持伞独至龙化池赏莲。
后人高其风致，多咏其事。

至元二十四年。授高丽王暙行尚书省平章政事
按《元史世祖本纪》。“至元二十四年五月壬寅。授高丽
王暙行尚书省平章政事。九月壬子。高丽王王暙来
朝。”

按《朝鲜史略》：十三年罢佥议府事金周鼎王宴群臣
周鼎称觞而退。公主呼曰：“卿子深逼妻自缢父不能
惩子耶。”周鼎跪白曰：“虎且不食其子。”公主不悦。周鼎
退支颐而睡。公主使人责曰“卿醉耶睡耶。”周鼎曰“臣
无睡也。”公主大怒罢其职监试试员林贞杞享王故
事掌试者宴贺客凡三日近年先试享王谓之品呈
盖以宴品先呈于王也。遂为常例。《全罗》道王旨别监
权宜以银四十斤虎皮二十领献世子。世子曰：“此物
皆剥民敛怨非吾所欲。”遣人悉还其主。知佥议府事
《朱悦》卒谥文节。悦《绫城》县人，尝任罢静二州《升天》《长
兴》二府皆有声绩。及按《忠清》《庆上》《全罗》威名日振人
皆敬畏。国有大事择使命则必首举。性刚直严重，不
与世俯仰，疾恶如仇，必厉声大骂。尝以事至相府，听
宰相语，坐而不伏。为按廉，时内寺崔仲卿奉使来，以
美服夸人。悦衣敝衣，伸脚而坐，扪虱而谈，傍若无人，
仲卿惭赧而退。悦有豁达宽厚之量，不营家产，虽为
达官，自奉如寒士。文章富赡，笔法亦奇，悦貌丑，鼻如
烂橘。公主宴群臣，悦起而为寿。公主惊曰：“何遽令老
丑鬼近前耶。”王曰：“此老貌丑如鬼，心清如水。”公主敬
重，举觞而饮。

至元二十五年，高丽频贡方物。

按《元史世祖本纪》：“至元二十五年春正月壬寅，高丽
遣使来贡方物。二月己卯，高丽国王王暙复为征东
行尚书省左丞相。五月辛亥，高丽遣使来贡方物。十
月辛亥，高丽遣使来贡方物。十二月丙子，高丽遣使
来贡方物。”

按《朝鲜史略》：十四年，禁庆尚道劝农使献细麻布。“先
是蔡谟为劝农使多敛细麻布献于王，又赂左右权
贵。及李德孙代之，稍增其数。至是薛永仁又倍其尺
数，布极细，民甚苦之。”王闻之有是命。知都佥议司事
廉承益免。时洪子藩为首相，赵仁规为亚相，承益次
之。承益得幸两宫，常居禁中，希至都堂。一日子藩先
出，《仁规》语承益曰：“国人谓洪公真宰相，谓我为老译，
谓公为老咒。我等不预真宰相之目，惟当勤朝衙夕
直耳。”承益即日辞免。盖《仁规》以译语、《承益》以《神咒》显
云。世子以各道劝农使聚敛为事，伤民害财，白王罢
之，以按廉使兼其任。世子时年十四，尝踞内僚《元弈》
膝上，弈谓《世子》曰：“人主不宜聪察，殿下聪明太过，宜
小宽容。”世子作色曰：“汝辈使我痴暗，持弄掌上如软
饼乎？”弈惧，赐《尹佐宣》等及第。宰相《蔡仁规》子禑，名居
《同进士》头，王为禑嫌之。国制，科举之目，乙科三人，丙
科七人，同进士二十三人。世以同进士头官不达，人
皆恶之，指为同头，问于李混，加丙科八人，置禑其末。
林贞杞死。贞杞虽以科第进，然昧于文学，尝掌监试，
不能命题，人笑之。为《王旨》别监务。聚敛媚权贵，骤迁
擢，至是暴死。时有宰相《洪休》女，寡为尼，性喜言人短。
公主欲问民间事，令出入卧内。公主闻贞杞死，有凄
怆色。尼在侧诈曰：“贞杞之死不足怪，以血成身，其死
宜速。”谓割民血以立其身也。公主勃然变色。王及公
主选良家美女，将献于帝。枢密院副使《洪文系》女亦
在选中，图免未得，文系遂剪其女发。公主闻之，大怒，
囚文系，痛加酷刑，籍其家，又囚其女。问剪发之故，女
曰：“我自剪之，父实不知。”公主使人以铁鞭乱捶，身无
完肌，终不伏。时宰相及致仕《金方庆》等诣殿门营救，
不听，流文系。后数日，洪子藩更力请命还家产，然疾
之甚，卒以女赐蒙古阿古大。

至元二十六年，赈高丽，置高丽儒学提举司。

按《元史世祖本纪》：“至元二十六年春正月癸卯，高丽
遣使来贡方物。戊申，遣参知政事张守智、翰林直学
士李天英使高丽，督助征日本粮。夏四月己酉，辽阳
省管内饥，贷高丽米六万石以赈之。癸酉，以高丽国
多产银，遣工即其地发旁近民冶以输官。九月己卯，
置高丽国儒学提举司，从五品。”

按《朝鲜史略》：十五年，康煦死，王问左右曰：“莫是燃头
臂以救王疾者？”欤世子曰：“人臣事上之道，在忠勤尽
节。燃头燃臂乃浮屠之事，非君子之所为。而媚上敢
行非礼，虽死何惜。”闻者叹服。李㻂暴死，㻂好勇善骑射，著鹰游猎为事。生捕鸟雀，去其毛，口嚼以饲鹰隼，
或割生鸡留其半而饲之。王之好猎，皆㻂导之。佥议
中赞致仕柳璥卒谥“文正。”璥文化县人公权之孙。《三
别抄》之乱，璥在江华阖门被执不污。贼脱走，徒步见
王于松京。璥有藻鉴，论文章先体制后工拙，累典礼，
闱所取皆知名士。

至元二十七年，高丽请大同民还复本国，又令高丽
民屯田。

按《元史世祖本纪》：至元二十七年春正月乙卯，高丽
国王王暙遣使来贡方物。丁卯，高丽国王王暙言：“臣
昔宿卫京师，遭林衍之叛，国内大乱，高丽民居大同
者皆籍之，臣愿复以还高丽为民。”从之。夏四月，太傅
王吕鲁言：“招集斡者所属亦乞烈，今已得六百二十
一人，令与高丽民屯田，宜给其食。”敕辽阳行省验实
给之。

按《朝鲜史略》：“十六年，元诏罢东宁府，复归我西北诸
城王。拜其总管韩慎桂文庇为大将军，元元烈为太
仆尹，罗公彦李翰为将军。复置西北诸城守令，以将
军郑复均为西京留守，前知佥议府事金周鼎卒。周
鼎少好学，沉厚寡言，不妄交游。初调富城尉，时北兵
大至，国家惊扰，周鼎备敌抚民，威惠并著，一方称之。”
其罢达鲁花赤、王京留戍军、合浦镇守军、屯田等军，
请赦金方庆，皆周鼎䇲也，王益重之。东征之役，飓风
覆舟，官军多溺死，周鼎以计拯溺，所活甚众。然为鹰
坊都监，使以鹰犬媚主，颇张威福。世子如元谒帝，引
见便殿，问：“尔读何书？”对曰：“有师儒郑可臣、闵渍从行
来，宿卫之暇，时从质问《孝经》《论语》。”帝大悦，试唤可臣
来。世子引与俱入，赐坐，问本国世代相传之序，理乱
之迹，风俗之宜，听之不倦。其后命公卿议征交趾，又
召与同议，二人对称旨。于是授可臣翰林学士，渍直
学士。后一年，帝召见世子于紫檀殿。御案前有物，大
圆小锐，色洁而贞，高可尺有五寸，内可受酒数斗，乃
摩诃钵国所献骆驼、鸟卵也。命世子观之，仍使可臣
赋诗以进。《诗》曰：“有卵大如瓮，中藏不老春。愿将千岁
寿，醺及海东人。”

至元二十八年，授高丽王王暙中书省左丞相，召王
及公主诣阙。

按《元史世祖本纪》：至元二十八年“春正月癸丑，高丽
国遣使来贡方物。五月癸丑，征东行尚书省左丞相，
驸马高丽国王王暙为征东行中书省左丞相。己未，
高丽国王王暙乞以其世子謜为世子，诏立謜为高
丽王世子，授特进上柱国，赐银印。十月辛巳，召高丽
国王王暙、公主忽都鲁揭里迷失诣阙。十二月丁卯，
‘高丽国鸭绿江西十九驿经乃颜反掠其马畜。给以
牛各四十’”按《高丽本传》：“二十八年五月以暙子謜
为世子。授特进上柱国。赐银印。十月以其国饥，给以
米二十万斛。”

按《朝鲜史略》：“十七年，元叛贼乃颜馀党哈丹兵前数
年来陷和州、登州，杀人为粮，得妇女聚麀而脯之，始
遣万户印侯御之。王避兵江都，丹兵又逾铁岭，阑入
交州道交州，即今淮阳府。陷。杨根攻原州雉岳城，乡
贡进士元冲甲以数十人奋击却之。于是州兵稍集，
遂与合击，声振山岳，斩贼帅都剌阇等六十八人，射”
杀者几半。贼锋挫锐诸城亦坚守，始有轻贼之心。于
是元遣将军《薛阇于》那蛮歹等来助讨之。与我军合
击丹兵于《燕岐》正左山下，大败之，伏尸三十馀里，贼
精骑千馀渡河而遁。金忻韩希愈与元军复与贼骑
战，又大败之。是战贼有一勇士射我军，每发辄倒，韩
希愈持枪驰马突入贼阵，人马辟易，扼勇士而出斩
之，揭其首于枪示之，贼皆褫气。大军合击败之，哈丹
父子溃围遁去。佥议中赞计珙卒，谥“文敬。”珙，孔岩县
人，性恭俭，不事生产，虽至达官，食不过一器，布被蒲
荐，处之怡然，群居慎口。其少也，常率一仆，掩骼埋胔，
殆无虚日，见弃尸自负瘗之。尝月夜弹琴，邻有处女
逾墙而奔，珙不敢近，喻以礼义。其女惭悔而退。
至元二十九年。诏加高丽王太保。及赐米赈其国
按《元史世祖本纪》。至元二十九年二月戊寅。诏加高
丽王王暙太保。仍赐功臣之号。闰六月辛亥。高丽饥。
其王遣使来请粟。诏赐米十万石。八月戊午。高丽女
直界首双城告饥。敕高丽王于海运内。以粟赈之
按《朝鲜史略》。十八年，金延寿还自元，报世子还期，且
以世子言白王曰：“闻岁歉民饥，车驾所至，供亿不赀，
愿上毋出迎境上，况父不可为子屈也。”王怒曰：“世子
言不当如是。”王以监察御史金有成为宣谕使，置文
翰，署郭麟为书状官，护送入元。日本人还其国，仍致
书招谕，帝有诏故也。时书状阙，人人皆以计避，麟独
曰：“事不辞难。臣子之义。”宰相喜。遂充书状。妇翁崔
欲图免，麟奋然曰：“死一也，死国事不犹愈于死妻子
手乎？”乃行。日本尝憾东征，皆拘留不还。二人存没，世
不得闻。

至元三十年，高丽王更名《昛及》，乞功臣号。是年，立水驿，沿海至鸭绿江。

按《元史世祖本纪》：至元三十年二月“己丑。高丽国王
王暙请易名曰昛。其签议府请陞签议司，降二品印。
从之”按《高丽本传》：“三十年二月暙遣使入奏复更
名昛。及乞功臣号。制曰：‘特进上柱国、开府仪同三司、
征东行中书省左丞相、驸马高丽王昛。世守王爵。选
尚我家。载旌藩屏之功。宜示褒嘉之宠。可赐号推忠
宣力定远功臣，馀如故。益懋厥勋，对扬休命’。”十一月，
昛入朝。
按《续文献通考》：至元三十年，沿海立水驿，自耽罗至
鸭绿江，并扬州海口，凡三十所。

按《朝鲜史略》：“十九年，元洪波豆儿福源孙来管造船，
复征日本也望王宫下马，礼遇宰相甚恭。”

至元三十一年。春正月。世祖崩。夏四月甲午。成宗即
皇帝位。乙巳。赐高丽王王昛三万两。五月戊寅。封皇
姑高丽王王昛。妃忽都鲁揭里迷失。为安平公主
按《元史世祖本纪》。不载按《成宗本纪》云云。

按《朝鲜史略》，“二十年，王在元世祖皇帝崩，奠荐之礼，
哀慕之诚，皆致其极。见新天子请归耽罗，曾属蒙古，
帝从之。耽罗虽还我国，然买马不绝，罢造战舰。帝崩，
洪君祥白丞相完颜泽罢东征。”

### 成宗元贞元年遣使于高丽储粮其王乞为太师中书令不允

按《元史成宗本纪》：“元贞元年闰四月戊辰，遣爱赤核
实高丽国储粮。六月壬子，高丽王王昛乞为太师、中
书令，不允。”

按：《朝鲜史略》，二十一年。〈元成宗元贞元年〉以《洪子藩》为签议
令；赵《仁规》为签议中赞；《郑可臣》为签议侍郎赞成事；
《金忻》知签议司事；《金之淑》判三司事；《安珦》为密直司
事；《李混》同知三司事；《洪君祥》为益城侯。《洪〈茶丘〉》常怨
本国《君祥》以为“宁怨永宁公不敢负国为本国兴利
除害无不用力”故论功褒封。世子署事于都签议司
世子南向中赞西向侍郎赞成事以下东向。及入朝
于王，士庶人拥马上书讼冤，马不得。前。监察侍史许
有全被谗，囚巡马所，将挞于市，无敢救者。《指论》高宗
秀，乃白王曰：“监察为王耳目，纠弹百官，今以小人之
谗挞于市人以上，为何如？”主再三譬解，得免。

元贞二年。秋七月壬午，《高丽王世子》王謜为仪同三
司，领都佥议司事。

按《元史成宗本纪》云云按《高丽本传》。成宗元贞二
年七月。升其佥议司为二品。

按《朝鲜史略》：二十二年，王夜宴香阁，见壁上《明皇夜
宴图》，谓左右曰：“寡人虽君小国，游宴独不及明皇。”自
是夜以继日，奇技淫巧，无所不至。赐闵渍米百石。王
尝遣内僚高汝舟命渍制诗，渍馈汝舟以白酒青瓜，
汝舟白其清贫，故有此赐。世子尚晋王甘麻剌之女
宝塔实怜公主。金元祥朴允材因王幸妓謪仙来制
进《太平曲》，得拜官。皆梁川人。

### 大德元年以高丽王昛子謜为高丽国王仍加授王昛功臣号逸寿王按元史成宗本纪大德元年二月癸卯以阇里台所

隶新附高丽、女直、汉军，居沈州。十一月癸亥，“高丽王
王昛告老，乞以爵与其子謜。丁丑，诏以高丽王世子
謜为开府仪同三司、征东行中书省左丞相、驸马上
柱国、高丽国王，仍加授王昛为推忠宣力定远保节
功臣、开府仪同三司、太尉驸马上柱国、逸寿王。”按
《高丽本传》：大德元年十一月，封昛为逸寿王，以世子
謜为《高丽王》从所请也。

按：《朝鲜史略》，“二十三年。”〈元大德元年〉《公主》薨，世子《自元》奔
丧，杀阉人《陶成器》等四人，又治巫蛊事，杀宫人无比，
即王之幸妃《泰山郡人》，国人震慑。

大德二年。秋七月。高丽王王謜擅命妄杀。诏遣中书
右丞杨炎龙。签枢密院事洪君祥召其入侍。以其父
昛仍统国政
按《元史成宗本纪》云云。按《高丽本传》。二年七月。中
书省臣奏謜有罪当废。复以其父昛为王
按《朝鲜史略》。二十四年。元遣咸宁侯王维诏王传位
于世子。封王为逸寿王。世子謜即位。以庆尚、全罗、忠
清地大事剧置按廉使副。按“廉”之有使副始此。王下
书征前司谏《李承休》。时《承休》隐居《三陟》县《龙溪》别业
罢政房以翰林院主选注。令学士《崔旵》等四人及承
旨《金承》掌铨选。佥议中赞《郑可臣》卒谥文靖。可臣罗
州人性正直端严谙练典故题品铨衡皆当物议一
时辞命多出其手。及为冢宰人想望太平，至是暴疾
卒。或曰：“太上王之逊位也，可臣制表。人言：表中语有
非太上王意者，若诘其由，撰表者岂得逭责。”可臣忧
惧，饮药死。密直司使安戬卒。戬久典铨选，守正不阿，
时称“铁糕元。”遣孛鲁兀来趣国王、公主入朝，王饯于
金郊。酒酣，孛鲁兀以帝命取国王印授逸寿王，逸寿
王幸寿宁宫受诏。诏曰：“闻謜莅政以来，颇涉专擅，处
决失宜，众心疑惧，盖以年少无所经练故然耳。今使卿依前统理国政，且诏謜入侍阙庭，使之明习于事。”
謜入，元帝使丞相召问扈从安，珦曰：“汝王何不近公
主耶？”珦对曰：“闺闼之间，非外臣所知。”丞相以奏，帝曰：
“此人可谓知大体。”不复问阉人黄石良夤缘用事，谮
左司谏秋适将囚巡马所阙内狱，押者欲出径行，适
不肯曰：“凡有罪者皆归有司，未有枷锁王所者。吾当
行官道，使国人知，何必效妇儿掩面委巷乎！”王幸寿
康宫，幸臣吴祁、金元祥、内僚石天补、天卿等选中外
官妓、官婢、巫女有姿色善歌舞者，籍置宫中，管弦坊、
大乐才人外别作一队，衣罗绮，戴马尾笠，称为男妆，
教以新声，各私名妓，日夜歌舞，无复君臣之礼。其歌
云：“三藏寺里点灯去，有社主兮执吾手。倘此言兮出
寺外，谓上座兮是汝语。”又云：“有蛇含龙尾，闻过太山
岑。万人各一语，斟酌在两心。”

大德三年春正月壬辰，安置高丽陪臣赵仁规于安
西，崔冲绍于巩昌，并笞而遣之，以正其附王謜擅命
妄杀之罪。复以王昛为高丽王，遣工部尚书也先《铁
木而》、翰林待制贾汝舟赍诏往谕之。

按《元史成宗本纪》云云。按《高丽本传》。三年正月昛
遣使入贡。丞相完泽等言“世祖时或言高丽僭设省
院台。有旨罢之。”其国遂改立佥议府、密直司、监察司。
令謜加其臣赵仁规司徒司空侍中之职。又昛给仁
规赦九死奖谕文书。又擅写皇朝帝系及自造历。加
其女为令妃。又立资政院。以崔冲绍为兴禄大夫。又
尝“奉太后旨，公主与謜两位下怯薛䚟合并为一，謜
不奉旨。謜又擅杀千户金吕，而以其金符给宦者术
合儿。又仁规进女侍謜有巫蛊事。今乞将仁规、冲绍
发付京兆、巩昌两路安置，不得他适。昛行事不法，謜
年少，妄杀无辜，乞降诏戒饬。”帝命杖仁规、冲绍而遣
之。二月，诏谕昛并阖境臣民，“自今以始，勉遵守国之
规，益谨畏天之戒。凡在官者，各勤乃事，协力匡赞，毋
蹈前非，自干刑宪。缁黄士庶，各安其业。”五月，哈散使
高丽还，言：昛不能服其众，朝廷宜遣官共理之。遂复
立征东行省，命阔里吉思为高丽行省平章政事。九
月，昛遣使入贡，以朝廷增置行省，上表陈情，其略言：
“累世有勤王之功，凡八”十馀年，岁修职贡。尝以世子
入侍，得联婚帝室，遂为甥舅，实感至恩。使小国不替
祖风，永修侯职，是所望也。

按《朝鲜史略》：“二十五年，上洛公金方庆卒。方庆，安东
人，新罗敬顺王远孙。母有娠，屡梦餐云霞。及生，养于
祖敏成家。小有嗔恚，必卧啼街衢，牛马为之避。性忠
直信厚，严毅寡言。器宇宽弘，不拘小节。多识典故，能
断事检身，勤俭不遗故旧。虽致仕闲居，忧国如家，国
有大议必咨之。年八十九，头发不白，气骨异常，能寒”
暑无疾，翛然而逝。时用事者恶方庆，遂沮礼。葬后，谥
忠烈。阔里吉思欲革本国奴婢之法，王上表请止，其
表略曰：“我始祖垂训后嗣，云贱类且种有别，若许从
良，必通仕路，谋乱国家。由是小邦之法，于其八世，户
籍不于贱类，然后乃得筮仕。凡为贱类，父若母，一贱
则贱，虽本主放许为良，其所生子孙”却还为贱。若其
本主绝嗣。亦属同宗。所以然者，不欲使从良也。
大德四年，以高丽僭拟诏谕厘正以闻。

按《元史成宗本纪》。不载按《高丽本传》。四年二月征
东行省平章阔里吉思言。“高丽国王自署官府三百
五十八所。官四千五十五员。衣食皆取之民。复苛征
之。又其大会王曲盖龙扆警跸诸臣。舞蹈山呼一如
朝仪。僭拟过甚。遣山东宣慰使塔察儿。刑部尚书王
泰亨赍诏谕之。使厘正以闻。三月阔里吉思复上言
佥议司官不肯供报民户版籍、州县疆界，本国横科
暴敛，民少官多，刑罚不一，若止依本俗行事，实难抚
治。”

大德五年二月，罢高丽行省官。七月，昛上表言：“奉诏
一切僭拟病民杂徭，并罢之。”

按《元史成宗本纪》。不载按《高丽本传》：五年二月，为
昛罢行省官。有诏谕昛。秋七月。昛上表言：“昔居海岛
时尝用山呼。后改呼千秋。今既奉明诏。一切皆罢。又
革官府九十馀所。汰官吏二百七十馀员。他如杂徭
病民、驿骑烦扰驿传者亦皆省之。”诏曰：“卿其谕朕意。
所言当始终行之。或有不然。宁不羞惧。”昛自大德二
年复位，八年而薨。子謜复袭王位。成宗初年，尚宝塔
实怜公主，十一年，进爵沈阳王，继袭位高丽国王，生
子焘。按《王约传》：“约拜翰林直学士，高丽王昛年老，
传国子。謜有不安其政者，飞谗离间。及謜朝京师，潜
使人赂用事者，留謜不遣。昛复位，乃委用小人，厚敛
淫刑，国人群愬于朝。中书令执其首恶系”刑部，其党
复不悛奏，属约验问。约至，宣布明诏而谕之曰：“天地
间至亲者父子，至重者君臣。彼小人知自利，宁肯为
汝家国地耶？”昛感泣谢曰：“臣年髦，听信憸邪，是以致
此。今闻命矣，愿奉表自雪，且请子謜还国，其小人党
与，悉听使者治。”冀日约逮捕，覆按其罪，流二十二人，
杖三人，黜有官者二人。命故臣《洪子藩》为相俾更弊政。罢非道水驿十三。免耽罗贡非士产物。《东》民大喜。
还报称旨。除太常少卿。

按《朝鲜史略》：二十七年并省内外官，其官名有同上
国者悉改之。又以芝黄代赭袍，红伞代黄伞，除蹈舞
警跸之礼，皆从元命也。以金貂为忠清道按廉使。先
是朱悦子印远为庆尚按廉，贡二十升黄麻布。又恶
闻鸟鹊声，令人吓以弓矢，一闻其声即征银瓶，民甚
苦之。王欲罢其职，以貂代。宰相曰：“貂曾为龙山别监”，
侵于百姓又为《安东》判官坐赃流以貂代《印远》犹以
暴易暴王不听印远仍旧不罢貂出按《忠清》佥议中
赞致仕《崔守璜》卒。守璜性正直勤俭家贫不能衣食
恬不为意。初以国学学谕兼都兵马录事一日以公
事历诣诸相家署案有一相不冠与客坐守璜抱案
而进既又退跪其相屡使之前守璜若进而不进者。
良久其相乃悟。起入冠而出。其执礼不谄如此。
大德七年。遣使于高丽。征其权臣诣阙问罪。

按《元史成宗本纪》：“大德七年九月戊午，遣刑部尚书
塔察而、翰林直学士王约使高丽，以其国相吴祈专
权，征诣阙问罪。”

按《朝鲜史略》：二十八年，佥议中赞薛公俭卒。公俭性
廉谨好礼，六品官有父母丧，不论知否，必素服往吊。
蔡洪哲尝问病，入卧内，见布被莞席，萧然若僧居，出
而叹曰：“自吾辈而望公，所谓壤虫之与黄鹤。”二十九
年，洪子藩、元冲甲等与诸宰相率三军围王宫，执吴
祁送于元。郑瑎曰：“退一奸臣，不过一武夫力耳，何至
用兵？”不听。元杖流祁及石天补于安西。初，祁以谗佞
得幸，离间王父子，陷害忠良，人皆切齿。言于帖木儿
不花，不听而还。同行元使李学士者于都亭唱一句
曰：“白酒红人面。”嘱安珦和之。珦迟留，李自和曰：“黄金
黑吏心。”盖讽帖木儿不花受祁赂，缓其罪也。王如元
至西京，帝不许，入朝乃还。盖欲入朝沮前王还国，且
请以前王公主改嫁王侄《瑞兴侯》琠也。

大德八年，命鞫《高丽》相吴祈、千户石天辅。〈史略作补〉等罪
按《元史成宗本纪》，“大德八年十月戊戌，命省台院官
鞫高丽国相吴祈及千户石天辅等，以祈离间王父
子，天辅谋归日本，皆笞之，徙安西十一月壬子，遣制
用院使忽邻、翰林直学士林元抚慰高丽。”

按《朝鲜史略》，三十年，佥议中赞成事伍允孚卒。允孚
世为太史局官，精于占候，又善卜筮，无不验。中性切
直寡言，颇以国事为己忧，每因灾异，推之于时政得
失，即入谏不听，涕泣固争，期于必从。尝告朔太祖真
殿，既奠且拜，泣曰：“太祖、太祖，君之国事非矣。”因呜咽
不自胜。其诚恳类如此。尝自图天文以献，日者传法
焉。置国学赡学钱。初赞成事安珦忧庠序大毁儒学
日衰议两府令六品以上各出银一斤七品以下出
布有差归之养贤库存本取息永为教养之资。王闻
之亦出内库钱谷以助之。珦又以馀赀附博士《金文
鼎》赴燕台画先圣及七十子之像。又购祭器乐器《五
经》诸子史以来请。以李《李瑱》为经史教授都监使，
于是横经受业者以数百数。三十一年达鲁花赤《忽
怜》卒。忽怜疾笃有为之进药者，《忽怜》曰：“汝国奸臣执
命，父子相图，故帝遣我来监。我若饮药死其得无后
言乎？况死生有命，良药奚为”竟不饮而卒。王召僧绍
琼于宫中与《婌昌》院妃受《菩萨戒》。韩希愈《崔崇》谏之
不听。

大德十年，仍署行省，以镇抚高丽。

按《元史成宗本纪》：“大德十年春正月壬寅朔，高丽王
王昛遣使来献方物。五月乙酉，遣高丽国王王昛还
国，仍署行省以镇抚之，其国佥议密直司等官，并授
以宣敕。”

按《朝鲜史略》：三十二年，佥议中赞韩希愈卒。希愈性
朴素豁达，善射御，有胆力。从金方庆讨珍岛耽罗、日
本，皆有功。家无蓄积，屡丐贷于人。尝从王出田，每射
辄中，王赐马亦不畜，辄以与人。其平居治弓矢，缮甲
胄，若临战阵。年虽老，每月夜操长枪，且走且跳，曰：吾
力尚可用也。”佥议中赞致仕安珦卒，谥文成。珦，兴州
人。庄重安详，在相府，能谋善断，同列但顺承惟谨，不
敢争。尝以养育人才、兴复斯文为己任，且有鉴识。初
见金怡、白元恒，曰：“后必贵。”又李齐贤、李异，少俱有名，
召令赋诗观之，曰：“齐贤必贵且寿，异则不年矣。”后皆
验。晚年尝挂晦庵先生真，以致景慕之意，遂号晦轩。
其文章亦清劲可观。及葬，七馆十二徒皆素服祭于
路。《庆兴君洪子藩》卒于元。《子藩，仆射瓘》之后。性敏达，
魁梧俊伟，材干绝人。三为首相，议论持正，有大臣风
度。至是，入朝谒丞相，具言《王维绍》废嫡之谋。且欲奉
二王东还，未就而卒。先丧母，事父孝，虽迫于官事，不
废定省。性又好洁，每更衣必盥手，日沐浴，夜必具衣
冠拜天。谥“《忠正王如》元欲与前王俱东还，王维绍、朱
邦英、韩慎等谗构两宫谋废嫡，以瑞兴侯琠尚前王
公主为嗣。洪子藩、崔有渰等力言其非。

大德十一年春。成宗崩。五月甲申。武宗即位。六月甲寅。敕高丽诸寺僧。诵藏经。为三宫祈福。戊午。进封高
丽王王昛为沈王。加太子太傅驸马都尉
按《元史成宗本纪》。不载按《武宗本纪》云云。

按《朝鲜史略》：“三十三年，元成宗崩，前王与皇侄爱育
黎、拔力八达太子及右丞相答刺罕等定策，迎立怀
宁王海山为帝，奉太子旨捕王维绍等囚之，迁王于
庆寿寺。初，王同在前王邸，王所任事者悉罢之，即以
从臣权汉功，主选法，除拜所亲信者。王拱手行印，而
国政尽归于前王。”乃诛瑞兴侯琠及王维绍、宋邦英、
韩慎宋璘宋义崔涓籍其家。以韩希愈生时略无规
谏窜其子俭于嘉州复吏役希愈本嘉州吏也。直史
馆尹颀以前王命奉所撰《先代实录》如元元遣王还
国因署行省。

### 武宗至大元年以高丽王昛言罢征东行省事是年昛薨以高丽王王章嗣位按元史武宗本纪至大元年夏四月丙辰高丽国王

王昛言：“陛下令臣还国，复设官行征东行省事。高丽
岁数不登，百姓乏食，又数百人仰食其土，则民不胜
其困，且非世祖旧制。”帝曰：“先请立者以卿言，今请罢
亦以卿言。其准世祖旧制，速遣使往罢之。”九月，高丽
国王王昛卒。庚辰，以高丽国王王章嗣高丽王。
按《朝鲜史略》：三十四年，王薨于神孝寺，遗教机务委
付沈阳王。王尝与金坵李松缙等唱和，有《龙楼集》。忠
敬之世，内则权臣擅政，外则强敌来侵，祸变极矣。一
朝诛戮权臣，归附上国。天子嘉之，釐降公主，再朝京
师，敷奏东方之弊，召还官军，东民以安。奈何骄心遽
生，耽于游田，广置鹰坊，使恶少李贞辈侵暴州郡，溺
于宴乐唱和龙楼使僧祖英等，昵近左右。及其晚年，
过听左右之谮，至欲废嫡而立侄。其在东宫，虽曰明
习典故，读书知大义，果何用哉？前王《自元》来，诣殡殿
入哭，设奠寿宁宫，受群臣朝。置礼未毕，大雷电雨雹。
王幸许琮家，纳故平阳公昡妻许氏。又幸《金文》衍家，
烝，淑昌院妃，妃，文衍妹也。时独监察纠正《禹倬》白衣
持斧束槁，上书敢谏。近臣展疏不敢读。倬厉声曰：“卿
为近臣，未能格非，而逢恶至此。卿知其罪耶？”左右震
𢙀，王有惭色。然未几，封妃为淑妃。禁外从兄弟通婚
高丽。自国初，宫闱不避，五服之婚，国人效之。

至大二年，行省诉“高丽王恣暴不法。”

按《元史武宗本纪》：“至大二年三月己丑，辽阳行省右
丞洪重喜诉高丽王王章不奉国法，恣暴等事，中书
省臣请令重喜与高丽王辩对。敕中书毋令辩对，令
高丽王从太后之五台山。”

按《朝鲜史略》，“忠宣王讳謜，改璋，字仲昂，蒙古讳益智，
礼普化忠烈长子。母元世祖女大长公主。元年。”〈元至大二
年〉初立榷盐法。王欲备国用，公私各处盐盆尽令入
官，估价银一斤六十四石，银一两四石，布一匹二石，
令用盐者皆赴义盐仓和买，若私置盐盆及私相贸
易者，严行治罪。又发民为盐户，民甚苦之。岁入诸道
盐价布四万匹。元太后幸《五台山》，王扈从。时王在元，
上洛公《金忻》卒。忻，方庆子，性豁达，慈惠爱人，尤恤亲
戚之穷者。王命致仕密直副使吴良遇撰《上升王请
谥表》。仍令自今给以见官之俸。表笺制撰一切委之。
至大三年赐高丽王封号。

按《元史武宗本纪》：“至大三年夏四月，赐高丽国王王
章功臣号，改封沈王。”

按《朝鲜史略》：二年，王在元，凡国事传旨而已。欲传位
世子鉴，为从臣所沮乃止。未几，杀世子。王表请元，追
王，祖曰忠敬，考曰“忠烈”，始改宗为王，畏元威也。以赞
成事柳清臣为佥议政丞。先是，崔有渰年高，故令五
月一至都堂议军国大事，清臣理细务。至是遂以清
臣代有渰。以式目都监掌邦国重事，佥议政丞判三
“司使”，“三司”，即今户曹，掌钱谷。密直使、密直司、密直掌
兵务，升二品与“佥议府。”“佥议府”即今议政府，同称“两
府”，又改“诸司”及州郡号以入元，宦者李大顺等十六
人，同日封为君。安平公主尝献本国阉寺数人于世
祖，颇得亲宠，至有奉制来东，复其家，官其族，于是父
兄争相宦，其子弟又有强暴者，小有愤怨，辄自割势，
故不数十年，刀锯者甚多。《成宗》皇帝以来，阉人用事，
至官大司徒者。王在京师，出入三宫，与此辈亲狎，故
并封之。佥议中赞《金之淑》卒。之淑性廉洁刚正，《三别
抄》之乱，陷贼不污。及卒，二女以家贫未嫁，为尼三年，
权㫜卒。㫜性耿介不苟合，尝有遁世之志，父韪强留
之。为四州礼，昇孟价副使，皆以廉能精明称。又为东
都留守。撒甲坊前此作一库，赋民绫罗贮之，名“甲坊”，
以充贡献，留守私其赢馀。㫜撒去之后，为佥议赞成
事。然信浮屠，断荤肉，自号“梦庵居士。”一夕，遁入禅兴
社剃发，子溥驰往大哭。㫜曰：“汝复须发我耶？”不听。至
是卒四年。〈元仁宗皇庆元年〉《齐安大君淑》卒。淑为人廉正谙
练典故国人称为宗室之贤。密直司使《李思温》等以
王久留《元实》由权《汉功》《崔诚之》久掌铨选利其赠赂
劝王不归乃请《徽政》使《失列门》。〈人名〉矫太后制，下汉功等狱。玉怒，白太后释之，流思温等于临洮，佥议政丞
李混卒。混性宽厚，与郑瑎、尹瑶在政房相推致。一日
相语以所失，混谓瑎曰：“人谓君巧。”谓瑶曰：“人谓君好
自尊。”瑎乃谓混曰：“人谓君不廉，然乎？”混久掌铨选，性
且不廉，故家稍富，务为疏散。喜宾客，好琴棋，尝泛宁
海，得海浮查，制为舞鼓，至今传于乐府。宪府囚妖僧
晓可，晓可尝持蜜水米屑示人为：“甘露舍利，吾身所
出。”人莫知其诈，至直饮且藏者。又得一窟，可容身者，
积薪其上而登之，谓其徒曰：“吾欲茶毗，后七日当化
为法身。”遂爇薪，烟焰四起，乃自薪中入窟食柿栗，至
期拨灰而出。宪司觉其诈，按问遂服。至是以罪囚之。

### 仁宗皇庆二年夏四月丙子高丽王辞位以其世子王焘为征东行中书省左丞相上柱国封高丽国王冬十月壬寅敕高丽人宿卫分司上都勿给弓矢

按《元史仁宗本纪》云云。按《高丽本传》。“焘受逊位。以
仁宗皇庆二年四月封高丽国王。是年其弟暠立为
世子。以其父沈阳王请于朝故也。自㬚传其子禃禃
传其子昛。昛传其子謜、謜传其子焘焘传其弟暠。禃
初名倎。昛初名愖又名暙。后乃名昛。謜则更名章”云。
按《朝鲜史略》：“五年元欲王归国。王请帝传位于长子
江”陵大君焘。又以《住延安》君《暠》为世子。暠即王异母
兄《江阳公滋》子也。王抚爱如子，欲仍留朝廷不听，遂
与王及公主还称上王。《忠肃王》讳焘，字《宣孝》，《忠宣王》
第二子，母《蒙古》女《也速真元年》。〈元延祐元年〉上，王自记其
德十馀条，密下式目都监，令上笺陈贺。忠宣以聪明
强记之资，用之于不善，处身接物，无一可称，乃欲求
誉于上国，自记其德，密令臣下上笺陈贺。其所记之
德，不知何德也？灵殿之营，先扬父恶，谓之德可乎？转
输燕京，财殚力痡，谓之德可乎？以谓孝则失父子之
亲，以为仁则杀无罪之子。常在元朝，不“亲国政，则无
克勤之德也；重营一宫，私占食邑，则无克俭之德也。
饭佛点灯，万僧之会，糜费钜万，谓无一日之游，丝毫
之费，可乎？”元命上王留京师。上王构万卷堂于燕邸，
召李齐贤充府中，迎致文儒阎复、姚燧、赵梦𫖯、虞集
等与之从游，以考究书史自娱。时有鲜卑僧，以帝师
八思巴制蒙古字有功，请天下立祠比孔子。王曰：“孔
子百王之师，祀以德不以功。制字之功，何可比哉！”闻
者伟之。元朝科举久废，王以姚燧之言白帝许之，及
李孟为相行之。王尝问齐贤曰：“近来我国学者皆从
释子学章句，何耶？”对曰：“庚癸之乱，文士逃窜穷山，蜕
冠带而蒙伽梨，以终馀年。其文治稍复，学者无所于
学，有志之士，皆从此辈学。从释氏学，其源始此。”遣权
汉功如元贺，始行科举。二年，改东堂为应举试。

### 延祐三年特授高丽王世子暠为沈王

按《元史仁宗本纪》。“延祐三年三月辛亥。特授高丽王
世子王暠开府仪同三司。沈土七月庚午。发高丽、女
直汉军千五百人。于滨州、辽河、庆云、赵州屯田”
按《朝鲜史略》。三年上王奏请传沈王。〈元尝封王为沈王〉位于
世子，自称太尉王，帝授暠开府仪同三司、沈王令尚
梁王。女潘氏弑其夫上王赦之。潘尚书，永源之女，其
夫李楫为黄州牧使潘氏与卫引金南俊通，遂弑之。
四年，王微行幸妓万年欢家。王畋于《西海》道佥议政
丞闵渍，撰进《本朝编年纲目》，上起国初，下讫高宗，书
凡四十二。渍稍有文藻，而心术不正，不知性理之学。
其论昭穆，至以朱子之议为非。设九斋朔试。时监试
废已久，始以朔试代之。五年，王及公主宴于延庆宫，
还途记姚安道所赋《唐元宗打球图》诗，吟咏者久之。
诗曰：“金殿千门白昼开，三郎沉醉打球回。九龄已老
韩休死，明日应无谏疏来。”罢州郡事审官事审官之
设，本为宗主人民，甄别流品，均平赋役，表正风俗。而
广占公田，多匿民户，擅作威福，有害于乡，无补于国。
乃罢之，民甚悦。未几，权豪复自为之，害甚于前置办
违都监，大索豪势所占民田还其主，中外大悦。独豪
势患之，诉上王罢之，后王复置之，以安震、权适之后
始登制科，自检阅擢拜《艺文》应教。

延祐六年。

按《元史》，高丽事不载按《朝鲜史略》，“六年，上王请于
帝，降御香，南游江浙，至宝陁山而还。时权汉功、李齐
贤等从行，命记所历山川胜景，为《行录》一卷，以文成
公安珦从祀文庙。”
延祐七年。

按《元史》，高丽事不载按《朝鲜史略》，七年，上王知时
事将变，欲避患。时仁宗皇帝崩，复请帝降香江南。行
至金山寺，在润州。帝遣使急召，令骑士拥逼以北。侍
从臣僚恐王不免，皆奔窜，或有仰药者。上王还大都，
帝托以学佛经为名，祝发流于吐蕃。朴仁干等十八
人从伯颜秃古思，本国人也。自言为阉入元，事仁宗
皇帝藩邸，佞幸多不法。上王深疾之，白太后以所夺
土田臧获悉还其主，又以无礼杖之。故仁宗崩后，太
后无权，谗诉不已，祸几不测，赖丞相拜住营救得免。
至吐蕃李齐贤等献书中书省，请还帝命量移。未几帝见弑，晋王即位，召还，改朔试为举子试。复置政房。